**Programul Operațional Competitivitate**

**Axa prioritară 2 -** Tehnologia Informației și Comunicațiilor (TIC) pentru o economie digitală competitivă

**Prioritatea de investiții 2b -** Dezvoltarea produselor și serviciilor TIC, a comerțului electronic și a cererii de TIC

**Obiectiv Specific OS 2.2 -** Creșterea contribuției sectorului TIC pentru competitivitatea economică

**Acțiunea 2.2.1 -** Sprijinirea creșterii valorii adăugate generate de sectorul TIC și a inovării în domeniu prin dezvoltarea de clustere

Apelul de proiecte nr. 2

**GHIDUL SOLICITANTULUI**

CONDIȚII SPECIFICE DE ACCESARE A FONDURILOR

Acest document reprezintă un îndrumar pentru accesarea fondurilor nerambursabile din FEDR și buget de stat din POC, Axa prioritară 2, de către solicitanții de finanțare nerambursabile. Acest document nu are valoare de act normativ și nu exonerează solicitanții de respectarea legislației în vigoare la nivel național și european

CUPRINS

[CAPITOLUL 1. INFORMAȚII DESPRE APELUL DE PROIECTE 3](#_Toc534892551)

[1.1 Axa prioritară, prioritatea de investiții, obiectiv specific 3](#_Toc534892552)

[1.2 Tipul apelului de proiecte și perioada de depunere a propunerilor de proiecte 3](#_Toc534892553)

[1.3 Obiective 4](#_Toc534892554)

[1.4 Activități eligibile 5](#_Toc534892555)

[1.5 Solicitanți eligibili 7](#_Toc534892556)

[1.6 Grup țintă 7](#_Toc534892557)

[1.7 Indicatori 7](#_Toc534892558)

[1.9 Valoarea maximă a proiectului 10](#_Toc534892559)

[1.10 Rata de cofinanțare 12](#_Toc534892560)

[1.11 Ajutor de stat/de minimis 15](#_Toc534892561)

[1.12 Durata de implementare a proiectelor 16](#_Toc534892562)

[CAPITOLUL 2. REGULI PENTRU ACORDAREA FINANȚĂRII 17](#_Toc534892563)

[2.1. Eligibilitatea solicitantului 17](#_Toc534892564)

[2.2. Angajamente ale solicitanților 22](#_Toc534892565)

[2.3. Eligibilitatea proiectului 24](#_Toc534892566)

[2.4 Încadrarea cheltuielilor 26](#_Toc534892567)

[2.5 Cheltuieli neeligibile 38](#_Toc534892568)

[CAPITOLUL 3. COMPLETAREA CERERII DE FINANTARE 39](#_Toc534892569)

[3.1 Înregistrarea în sistemul MySMIS 2014 a solicitantului 39](#_Toc534892570)

[3.2 Lista documentelor care însoțesc Cererea de finanțare 40](#_Toc534892571)

[CAPITOLUL 4. PROCESUL DE EVALUARE ȘI SELECȚIE 43](#_Toc534892572)

[4.1 Descriere generală 43](#_Toc534892573)

[4.2 Grile de evaluare 46](#_Toc534892574)

[**4.2.1 Grila de verificare administrativă și a eligibilității** 46](#_Toc534892575)

[**4.2.2** **Grila de evaluare tehnico-economică** 51](#_Toc534892576)

[4.3. Selecția proiectelor 54](#_Toc534892577)

[4.4. Depunerea și soluționarea contestațiilor 55](#_Toc534892578)

[CAPITOLUL 5. CONTRACTAREA PROIECTELOR 57](#_Toc534892579)

[5.1 Depunerea și soluționarea contestațiilor 57](#_Toc534892580)

[5.2 Contractarea proiectelor 57](#_Toc534892581)

[CAPITOLUL 6. RAMBURSAREA CHELTUIELILOR 60](#_Toc534892582)

[6.1 Mecanismul cererilor de plata 60](#_Toc534892583)

[6.2 Mecanismul cererilor de prefinanțare 60](#_Toc534892584)

[6.3 Rambursarea cheltuielilor 60](#_Toc534892585)

[6.4 Verificarea achizițiilor publice 63](#_Toc534892586)

[CAPITOLUL 7. MONITORIZAREA SI CONTROLUL 64](#_Toc534892587)

[CAPITOLUL 8. INFORMARE ȘI PUBLICITATE 68](#_Toc534892588)

[CAPITOLUL 9. GLOSAR DE TERMENI 69](#_Toc534892589)

[Lista codurilor CAEN excluse de la finanțare 70](#_Toc534892590)

**CAPITOLUL 1. INFORMAȚII DESPRE APELUL DE PROIECTE**

Prezentul ghid a fost elaborat pentru solicitanții care doresc să obțină finanțare nerambursabilă în vederea realizării/implementării de proiecte în cadrul Axei Prioritare 2 “Tehnologia Informației și Comunicațiilor (TIC) pentru o economie digitală competitivă”, Obiectivului Specific 2.2 - *Creșterea contribuției sectorului TIC pentru competitivitatea economică*.

În situația în care pe parcursul apelului de proiecte intervin modificări ale cadrului legal, acestea vor fi direct aplicabile, fără a fi necesară modificarea ghidului. Alte modificări decât cele care rezultă din cadrul legal, de natură a afecta regulile și condițiile de finanțare stabilite prin prezentul Ghid, inclusiv prelungirea termenului de depunere/implementare, vor fi realizate prin completări sau modificări ale conținutului acestuia.

**1.1 Axa prioritară, prioritatea de investiții, obiectiv specific**

**Axa Prioritară 2** - Tehnologia Informației și Comunicațiilor (TIC) pentru o economie digitală competitivă, denumită în continuare AP 2 – TIC, contribuie direct la implementarea Strategiei Naționale Agenda Digitală pentru România 2020, aprobată prin H.G. 245/2015.

**Prioritatea de investiții 2b -** Dezvoltarea produselor și serviciilor TIC, a comerțului electronic și a cererii de TIC

**Obiectiv Specific OS 2.2 -** Creșterea contribuției sectorului TIC pentru competitivitatea economică

**1.2 Tipul apelului de proiecte și perioada de depunere a propunerilor de proiecte**

Tipul apelului de proiecte: competitiv.

Cererile de finanțare se depun prin aplicația electronică MySMIS2014, și includ toate anexele solicitate prin Ghidul Solicitantului. Modalitățile de utilizare a aplicației MySMIS2014 sunt publicate pe site-ul [https://2014.mysmis.ro](https://2014.mysmis.ro/) .

Perioada pentru depunerea proiectelor este de 60 de zile calendaristice de la lansarea apelului în MySMIS.

Înregistrarea și transmiterea proiectelor se va putea face începând cu ora 9.00 a primei zile de înregistrare.

Tipul de depunere: la termen.

În conformitate cu prevederile Regulamentului (UE) 2016/679 al Parlamentului european și al Consiliului din 27 aprilie 2016 (GDPR) privind protecția persoanelor fizice în ceea ce privește prelucrarea datelor cu caracter personal și libera circulație a acestor date și de abrogare a Directivei 95/46/CE, datele personale ale beneficiarilor vor fi prelucrate în procesul de încărcare a informațiilor în sistemul informatic MySMIS2014 în conformitate cu prevederile GDPR.

Depunerea cererii de finanțare reprezintă un angajament ferm privind acordul solicitantului in nume propriu, si/sau pentru interpuși cu privire la prelucrarea datelor cu caracter personal procesate în evaluarea proiectului.

**1.3 Obiective**

Se urmărește ca prin finanțarea acordată proiectelor ce vor fi depuse în cadrul acțiunii 2.2.1 să se asigure trecerea de la outsourcing la dezvoltarea bazată pe inovare, precum și colaborarea între structurile de tip cluster din industria TIC, inclusiv în cadrul acestora, precum și colaborarea între întreprinderile centrate pe domeniul TIC și clusterele din domeniu, pentru asigurarea unui acces rapid și facil la implementarea rezultatelor cercetării/dezvoltării în scopul obținerii de produse inovatoare.

Aceste tipuri de proiecte se adresează solicitanților eligibili menționați la capitolul 1.5.

Clusterul este definit ca o grupare intre executanți, utilizatori si/sau beneficiari, pentru implementarea de bune practici de nivel european, in vederea creșterii competitivității economice a operatorilor economici (HG 918/2006). Clusterul nu are forma juridica, si are la baza un statut/protocol/acord de colaborare.

Solicitantul trebuie să demonstreze/argumenteze gradul de noutate al produselor / serviciilor / aplicațiilor TIC realizate în cadrul proiectului, în context național/internațional și aria de aplicabilitate a produselor / serviciilor / aplicațiilor (la nivelul regiunii de dezvoltare sau în afara acesteia).

Investițiile se supun regulilor privind ajutorul de stat prevăzute în:

* Schema de ajutor de stat pentru sprijinirea dezvoltării de produse si servicii inovative aprobată prin Ordin comun al ministrului fondurilor europene și al ministrului comunicațiilor și societății informaționale nr. 952/20.09.2018 MFE (781/24.09.2018 MCSI);
* Schema de ajutor de minimis pentru creșterea contribuției sectorului TIC pentru competitivitatea economică, aprobată prin Ordin comun al ministrului fondurilor europene și al ministrului comunicațiilor și societății informaționale nr. 951/20.09.2018 MFE (780/24.09.2018 MCSI).

Proiectul propus poate beneficia de unul sau mai multe tipuri de ajutor așa cum sunt ele detaliate în cadrul schemelor.

|  |  |
| --- | --- |
| ***ATENȚIE!*** | Beneficiarii trebuie să se asigure că soluțiile tehnologice propuse respectă cadrul legal național. |

**\* \* \***

**1.4 Activități eligibile**

Următoarele categorii de activități, strict necesare pentru implementarea proiectului, sunt eligibile pentru finanțare în cadrul prezentului apel acțiuni (conform schemei de ajutor de stat și de minimis):

1. Activități aferente achiziționării de hardware TIC și a altor dispozitive aferente (inclusiv cheltuieli de instalare, configurare, punere în funcțiune), justificate din punct de vedere al implementării proiectului. Sunt excluse elemente de mobilier care nu au legătură cu funcționarea produselor/aplicațiilor informatice implementate prin proiect;
2. Activități aferente amenajării centrului de date în care se vor instala echipamentele TIC achiziționate prin proiect (o singură dată pe perioada implementării);
3. Activități aferente achiziționării și/sau dezvoltării aplicațiilor software/licențelor necesare implementării proiectului, configurarea și implementarea bazelor de date, migrarea și integrarea diverselor structuri de date existente, achiziționarea și implementarea de soluții de semnătură electronică. Dezvoltarea și implementarea soluțiilor software specifice proiectului și integrarea aplicațiilor folosite trebuie să respecte obligatoriu etapele clare de dezvoltare: analiza cerințelor, proiectare, implementare și testare, precum și pe cele de punere în funcțiune (dacă este cazul);
4. Activități aferente cercetării industriale sau dezvoltării experimentale;
5. Activități aferente detașării de personal cu înaltă calificare de la un organism de cercetare și de difuzare a cunoștințelor sau de la o întreprindere mare, care efectuează activități de cercetare, dezvoltare și inovare, într-o funcție nou creată în cadrul întreprinderii beneficiare, fără să se înlocuiască alți membri ai personalului angajat al beneficiarului;
6. Activități aferente serviciilor de consultanță în domeniul inovării și pentru serviciile de sprijinire a inovării;
7. Activități aferente inovării de proces și organizațională (altele decât cele susținute prin schema de ajutor de minimis), inclusiv activități de cercetare contractuală;
8. Activități aferente cercetării de piață (identificarea unor nișe de piață pentru produsul/serviciul inovativ);
9. Activități necesare informării și publicității proiectului - conform prevederilor Manualului de Identitate Vizuală și prezentului ghid al solicitantului;
10. Activități aferente achiziționării de servicii de consultanță pentru:
	1. elaborarea documentațiilor necesare pregătirii proiectului propus spre finanțare
	2. managementul proiectului, inclusiv elaborarea documentațiilor necesare implementării proiectului și servicii de asistență juridică pentru realizarea achizițiilor (elaborarea documentației de atribuire și aplicarea procedurilor de atribuire a contractelor de achiziție)
	3. obținerea acordurilor, avizelor și autorizațiilor aferente activităților eligibile ale acțiunii
	4. obținerea, validarea și protejarea brevetelor și altor active necorporale
11. Activități aferente instruirii personalului care va utiliza produsele implementate / achiziționate și cel care va asigura mentenanța;
12. Activități de achiziție a serviciilor de auditare intermediară/finală, financiară (conform reglementărilor naționale) și tehnică (din perspectiva corespondenței rezultatului proiectului cu Cererea de finanțare și obiectivele POC;
13. Activități specifice managementului de proiect, inclusiv activitatea echipei interne de proiect;
14. Activități aferente accesului la baze de date și la biblioteci de specialitate.

|  |  |
| --- | --- |
| **ATENȚIE!** | Activitățile eligibile trebuie să fie corelate cu cheltuielile previzionate pentru proiect si să fie strict legate de atingerea obiectivului proiectului care vizează obținerea de produse / servicii/ aplicații TIC inovative. |
| ***ATENȚIE!*** | Eligibilitatea unei activități nu este echivalentă cu eligibilitatea tuturor cheltuielilor efectuate pentru realizarea acelei activități. |
| ***ATENȚIE!*** | Nu este obligatoriu ca un proiect să includă **toate** activitățile enumerate mai sus.**Nu vor fi finanțate proiecte care prevăd doar:**1. **cheltuieli eligibile în cadrul schemei de minimis**

**și/sau** 1. **cheltuieli cu achiziția de clădire/spațiu și teren.**

**Nu vor fi finantate proiecte care prevăd cheltuieli pentru echipamente destinate fazei de punere in productie și/sau a comercializării produsului inovativ rezultat din proiect.**Proiectul nu va utiliza cu precădere produse naționale în detrimentul produselor importate.Activitățile finanțate pentru achiziționarea de active corporale și necorporale **trebuie să constituie investiții inițiale** pentru solicitant. **Investiția inițială**, în conformitate cu prevederile Regulamentului (CE) 651/2014), reprezintă o investiție în active corporale și necorporale legată de demararea unei unități noi, extinderea capacității unei unități existente, diversificarea producției unei unități prin produse care nu au fost fabricate anterior în unitate sau o schimbare fundamentală a procesului general de producție al unei unități existente.**Pentru a fi eligibile serviciile juridice decontate prin proiect nu trebuie să reprezinte o activitate continuă** sau periodică și nici nu pot fi legate de costurile de exploatare obișnuite ale întreprinderii, cum ar fi serviciile normale sau periodice, de consultanță fiscală sau consultanță juridică.**Solicitantul se va angaja** să asigure obligatoriu mentenanța pentru produsul / serviciul / aplicația dezvoltate și implementate, inclusiv funcționarea permanentă a acestora în perioada de post implementare (36 de luni după finalizarea proiectului), cu excepția perioadelor de mentenanță planificate. |

**1.5 Solicitanți eligibili**

* Întreprinderi (microîntreprinderi, întreprinderi mici, întreprinderi mijlocii) care își desfășoară activitatea în România, centrate pe domeniul TIC

sau

* Întreprinderi (microîntreprinderi, întreprinderi mici, întreprinderi mijlocii) care își desfășoară activitatea în România, în cadrul clusterelor centrate pe domeniul TIC

sau

* Consorții (parteneriate) de microîntreprinderi, întreprinderi mici, întreprinderi mijlocii care își desfășoară activitatea în România, în cadrul clusterelor centrate pe domeniul TIC.

Solicitantul a cărui cerere de finanțare este selectată pentru finanțare, dobândește calitatea de beneficiar.

Sunt considerate proiecte strategice acele proiecte pentru care sunt îndeplinite simultan următoarele condiții:

1. sunt implementate în parteneriate care încorporează IMM-uri care provin din clustere TIC diferite sau din același cluster
2. se implementează în mai multe regiuni de dezvoltare a României.

Solicitantul este eligibil daca îndeplinește toate condițiile din prezentul ghid.

În cazul parteneriatelor, în situația în care unul din parteneri se retrage sau intră în procedură de insolvență, faliment, reorganizare judiciară, dizolvare, lichidare sau suspendare temporară a activității, indiferent de momentul notificării AMPOC/OIPSI (în etapa de evaluare, contractare, implementare sau post implementare), liderul de proiect va preciza cine preia obligațiile acestuia (liderul sau alt partener – cu respectarea condițiilor de eligibilitate). Nu este posibilă retragerea/înlocuirea liderului de proiect (dacă se întâlnește această situație, proiectul va fi respins/contractul va fi reziliat).

**1.6 Grup țintă**

La nivelul proiectului, solicitantul va completa descrierea grupului/grupurilor țintă, cuantificarea grupului țintă (cu menționarea sursei de informații), precum și informații referitoare la efectul proiectului asupra grupului țintă.

Se vor indica grupurile/entitățile care vor beneficia sau care sunt vizate de rezultatele proiectului, direct sau indirect.

**1.7 Indicatori**

Un proiect poate beneficia de finanțare nerambursabilă în cadrul acestei acțiuni doar dacă la finalul implementării va avea ca rezultat cel puțin o aplicație / un produs / serviciu TIC inovativ realizat, cu justificarea modului în care produsul va fi integrat în sectorul respectiv.

Solicitantul trebuie să aibă în vedere indicatorii în baza cărora se va face monitorizarea proiectului (indicatori care vor trebui menționați și cuantificați în mod obligatoriu în Cererea de finanțare și în documentele anexe – unde este cazul).

Indicatorii obligatorii se împart în două categorii:

1. Indicatori prestabiliți (de program), reprezentați de indicatorii aferenți acțiunii din AP2 și aprobați odată cu POC
2. Indicatori prestabiliți la nivel de proiect, care sunt indicatori specifici ai proiectului

Indicatorii sunt de două tipuri:

1. Indicatori de realizare - a căror valoare țintă se măsoară la sfârșitul perioadei de implementare,
2. Indicatori de rezultat - a căror valoare se măsoară la sfârșitul perioadei de durabilitate, respectiv 3 ani de la data plății finale către beneficiar.

INDICATOR PRESTABILIT DE REALIZARE

|  |  |  |  |  |  |  |
| --- | --- | --- | --- | --- | --- | --- |
| **DENUMIRE INDICATOR** | **Unitate măsură** | **Valoare țintă** | **Din care femei** | **Din care bărbați** | **Regiuni dezvoltate** | **Regiuni mai puțin dezvoltate** |
| 3S11 – Produse și servicii TIC inovative susținute\* | Produse / servicii |  |  |  |  |  |

INDICATOR PRESTABILIT DE REZULTAT

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **DENUMIRE INDICATOR** | **Unitate măsură** | **Valoare de referință** | **Anul de referință** | **Valoare țintă** | **Din care femei** | **Din care bărbați** | **Regiuni dezvoltate** | **Regiuni mai puțin dezvoltate** |
| 3S9 – Valoarea adăugată brută generată de sectorul TIC\* | % PIB |  |  |  |  |  |  |  |

**\* OBS: Nu se completează. Datele vor fi preluate din statisticile la nivel național.**

INDICATORI PRESTABILIȚI LA NIVEL DE PROIECT

|  |  |  |  |  |
| --- | --- | --- | --- | --- |
| **INDICATORI DE REALIZARE** | **Unitate măsură** | **Valoare țintă** | **Din care femei** | **Din care bărbați** |
| Număr de produse / servicii / aplicații TIC inovative realizate |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| **INDICATORI DE REZULTAT** | **Unitate măsură** | **An de referință** | **Valoare de referință** | **Valoare țintă** | **Din care femei** | **Din care bărbați** |
| Numărul de beneficiari indirecți (persoane fizice autorizate sau juridice) ai aplicației / produsului / serviciului inovativ - realizate prin proiect |  |  |  |  |  |  |
| Venituri directe și indirecte ca urmare a dezvoltării produselor/serviciilor/aplicațiilor |  |  |  |  |  |  |

|  |  |
| --- | --- |
| ***ATENȚIE!*** | *Este obligatoriu ca fiecare proiect să aibă completate valori pentru toți indicatorii din categoriile aferente de mai sus.* ***Se va ține evidența contabilă distinctă a veniturilor folosind conturi analitice pe fiecare tip de venit rezultat/obținut în urma dezvoltării produsului/serviciului/aplicației.****Solicitantul poate introduce și alți indicatori suplimentari, ușor măsurabili, care să contribuie la monitorizarea proiectului și care justifică valoarea adăugată a acestuia. Indicatorii suplimentari furnizați de solicitant se vor detalia.**Realizarea indicatorilor este monitorizată pe parcursul proiectului și atingerea valorilor indicatorilor este obligatorie. În contractul de finanțare se prevede la art. 10 alin.(4): „În cazul propunerilor de acte adiționale care au ca obiect reducerea valorii indicatorilor ce urmează a fi atinsă prin proiect, valoarea totală eligibilă a proiectului va fi redusă proporțional, cu excepția cazurilor temeinic justificate”.* |

***Referitor la indicatorul de rezultat „Venituri directe și indirecte ca urmare a dezvoltării produselor/serviciilor/aplicațiilor”*** *– se va completa suma veniturilor financiare directe și indirecte estimate, cumulată pentru cei trei ani de exploatare.*

***Veniturile directe*** *sunt veniturile obținute în urma comercializării directe a produselor/serviciilor/aplicațiilor dezvoltate prin proiectul finanțat din fonduri europene.*

***Veniturile indirecte****,-pot fi venituri din contracte de publicitate/marketing, optimizarea procesului de business și/sau alte venituri justificate. Vor fi luate în considerare doar veniturile indirecte care derivă din implementarea produselor/serviciilor/aplicațiilor dezvoltate prin proiectul finanțat din fonduri europene.*

*In cazul parteneriatelor, se vor lua in calcul si veniturile partenerilor.*

*Ponderea ambilor indicatori prestabiliți de rezultat la nivel de proiect este egală (50%). Neîndeplinirea oricăruia dintre indicatorii prestabiliți de rezultat la nivel de proiect va conduce la corecții financiare direct proporționale cu gradul de neîndeplinire a indicatorului în cauză.*

 **1.8 Alocarea stabilită pentru apelul de proiecte**

Alocarea totală pentru acest apel este de 29.062.500 euro (FEDR+BS), echivalentul a 135.724.781 lei, din care 25.000.000 euro FEDR, echivalentul a 116.752.500 lei la cursul valutar INFOREURO pentru luna octombrie de 1 EURO = 4,6701 lei, din care:

* Alocarea pentru regiuni mai puțin dezvoltate[[1]](#footnote-2) este de 18.750.000 euro FEDR, echivalentul a 87.564.375 lei, la cursul valutar INFOREURO pentru luna octombrie de 1 EURO = 4,6701 lei
* Alocarea pentru regiuni mai dezvoltate[[2]](#footnote-3) este de 6.250.000 euro FEDR, echivalentul a 29.188.125 lei, la cursul valutar INFOREURO pentru luna octombrie de 1 EURO = 4,6701 lei.

În cadrul fiecărei cereri de finanțare, beneficiarul va menționa suma alocată intervenției în zona ITI Delta Dunării.

În temeiul art. 12 din OUG 40/2015 privind gestionarea financiară a fondurilor europene pentru perioada de programare 2014-2020 cu modificările și completările ulterioare, Autoritatea de Management/ OIPSI își rezervă dreptul de a încheia contracte de finanțare a căror valoare poate determina depășirea valorii apelului, în condițiile existenței unui interes deosebit din partea pieței, manifestat prin depunerea unor proiecte inovative de calitate. *(Art. 12. - (1) Autoritățile de management sunt autorizate să încheie/să emită contracte/decizii/ordine de finanțare a căror valoare poate determina depășirea, în limitele stabilite mai jos, a sumelor alocate în euro, la nivel de program din Fondul european de dezvoltare regională, Fondul de coeziune, Fondul social european, Fondul de ajutor european destinat celor mai defavorizate persoane și cofinanțare de la bugetul de stat, cu încadrare în creditele de angajament aprobate anual cu această destinație prin legile bugetare anuale. Astfel: a) în limita a 100% pentru autoritatea de management Programul operațional regional și autoritatea de management pentru Programul operațional Competitivitate;)*

**1.9 Valoarea maximă a proiectului**

**Valoarea maximă a finanțării nerambursabile** acordate pe proiect în cadrul schemei de ajutor de stat (raportat la cheltuielile eligibile totale din sursele Fondul European de Dezvoltare Regională și Bugetul de stat) **este de 3.500.000 euro, echivalentul a 16.345.350 lei** la cursul valutar INFOREURO pentru luna octombrie de 1 EURO = 4,6701 lei), la care se adaugă cheltuielile aferente ajutorului de minimis.

**Valoarea minimă a finanțării nerambursabile** acordate pe proiect în cadrul schemei de ajutor de stat (raportat la cheltuielile eligibile totale din sursele Fondul European de Dezvoltare Regională și Bugetul de stat) **este de 500.000 euro, echivalentul a 2.335.050 lei,** la cursul valutar INFOREURO pentru luna octombrie de 1 EURO = 4,6701lei), la care se adaugă cheltuielile aferente ajutorului de minimis.

**Valoarea maximă eligibilă a ajutorului de minimis** care poate fi acordată unui beneficiar definit la capitolul 1.5 trebuie sa respecte următoarele condiții simultan per proiect:

1. nu poate depăși 20% din valoarea totală a cheltuielilor eligibile aferente proiectului

2. nu poate depăși echivalentul în lei a 200.000 de euro (100.000 euro, în cazul solicitanților care își desfășoară activitatea în sectorul transporturilor) pe ultimii 3 ani fiscali (care se referă la anul în curs și 2 ani anteriori).

În cazul în care valoarea totală a ajutoarelor de minimis acordate unei întreprinderi pe o perioadă de 3 ani consecutivi, cumulată cu valoarea alocării financiare acordate în conformitate cu prevederile prezentei scheme de ajutor de minimis, depășește pragul de 200.000 euro (100.000 euro, în cazul solicitanților care își desfășoară activitatea în sectorul transporturilor), solicitantul nu poate beneficia de prevederile prezentei scheme de ajutor de minimis nici chiar pentru acea fracțiune din ajutor care nu depășește acest plafon.

|  |  |
| --- | --- |
| ***ATENȚIE!*** | **Respectarea plafonului de minimis are în vedere o întreprindere sau o întreprindere unică. Astfel, dacă între întreprinderile care beneficiază de sprijinul prezentei scheme de ajutor de minimis există cel puțin una dintre relațiile menționate mai jos, respectivele întreprinderi vor fi tratate ca o "întreprindere unică", iar valoarea ajutorului de minimis acordat întreprinderii unice se va raporta la valoarea cumulată a ajutoarelor de minimis primite de întreprinderile între care există aceste relații pe o perioadă de 3 ani fiscali consecutivi.**Întreprinderea unică este definită ca întreprinderea care include toate întreprinderile între care există cel puțin una dintre relațiile următoare:a) o întreprindere deține majoritatea drepturilor de vot ale acționarilor sau ale asociaților unei alte întreprinderi;b) o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;c) o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;d) o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective; |
| ***ATENȚIE!*** | În cazul proiectelor care au valoarea finanțării nerambursabile maximă peste pragul menționat, sumele vor fi reduse prin includerea diferențelor în categoria cheltuielilor neeligibile.Vor fi respinse fără să mai intre în evaluare tehnico-economică, proiectele care au valoarea finanțării nerambursabile (fără cheltuielile aferente schemei de minimis) sub valoarea minimă menționată mai sus.**Nu vor fi finanțate proiecte care prevăd doar:**1. **cheltuieli eligibile în cadrul schemei de minimis**

**și/sau** 1. **cheltuieli cu achiziția de clădire/spațiu și teren.**
 |
| ***ATENȚIE!*** | În cadrul acestui apel, un solicitant (microîntreprindere, întreprindere mică, întreprindere mijlocie) nu poate să beneficieze de finanțare decât în cadrul unui singur proiect, indiferent dacă a depus proiectul singur sau ca lider în cadrul unui parteneriat.În cazul proiectelor care au fost înscrise de mai multe ori, va intra în evaluare doar ultimul proiect încărcat, iar pentru cele precedente, în baza comunicării date de către superior, ofițerii de proiect vor transmite o notificare solicitantului, prin care i se aduce la cunoștință faptul că proiectul depus cu acel număr MySMIS nu intră în evaluare, fiind respins. |

**1.10 Rata de cofinanțare**

Ajutorul se acordă beneficiarului sub formă de finanțare nerambursabilă.

Intensitatea maximă care se acordă în cadrul Schemei de ajutor de stat și în cadrul Schemei de minimis, în funcție de dimensiunea întreprinderii solicitante, este:

|  |  |  |
| --- | --- | --- |
| **Nr. crt.** | **Cheltuieli eligibile în funcție de tipul de ajutor de stat prevăzut în Regulamentul CE nr. 651/2014** | **Intensitatea maximă a ajutorului****% din cheltuieli eligibile** |
|  | **Ajutoarele regionale pentru investiții** |

|  |  |  |
| --- | --- | --- |
| **Regiunea de implementare a proiectului** | **Tip IMM** | **Perioada de acordare a ajutorului 01/01/2018 - 31/12/2020** |
| Regiunile Centru, Sud Muntenia, Nord Est, Sud Est, Nord Vest, Sud Vest Oltenia | Micro și Mici | 70 |
| Mijlocii | 60 |
| Regiunea Vest și Jud. Ilfov | Micro și Mici | 55 |
| Mijlocii | 45 |
| București | Micro și Mici | 30 |
| Mijlocii | 20 |

 |
|  | **Ajutoarele pentru proiecte de cercetare și dezvoltare – dacă partea din proiect care beneficiază de ajutor se încadrează în cercetare industrială sau dezvoltare experimentală** | **Microîntreprinderi și întreprinderi mici** | **Întreprinderi mijlocii** |
| **Dezvoltare experimentală** |
| 45% | 35% |
| 60% \* | 50% \* |
| **Cercetare industrială** |
| 70% | 60% |
| 80% \* | 75% \* |
|  | **Ajutoarele pentru inovare destinate IMM-urilor** | 50%\*\* |
|  | **Ajutoarele pentru inovarea de proces și organizațională** | 50% |
|  | **Ajutor de minimis** | 100%, maxim 200.000 euro per proiect în condițiile schemei de ajutor de minimis și nu mai mult de 20% din totalul cheltuielilor eligibile pentru proiect |

*\* În cazul ajutoarelor pentru proiecte de cercetare-dezvoltare, la intensitățile ajutorului stabilite pentru cercetare industrială și dezvoltare experimentală, poate fi adăugată o primă de 15 puncte procentuale până la intensitatea maximă a ajutorului de 80% din cheltuielile eligibile, dacă este îndeplinită una dintre următoarele condiții:*

*(i) proiectul implică o colaborare efectivă*

 *- între cel puțin două IMM-uri, pe baza unui acord de parteneriat, care sunt independente una de alta și care îndeplinesc condiția ca niciuna dintre întreprinderi să nu suporte peste 70% din cheltuielile eligibile ale proiectului de colaborare; sau*

 *(ii )rezultatele proiectului sunt difuzate pe scară largă prin conferințe, prin publicări, prin registre cu acces liber sau prin intermediul unor programe informatice gratuite sau a surselor deschise.*

*\*\* în cazul particular al ajutoarelor pentru serviciile de consultanță în domeniul inovării și pentru serviciile de sprijinire a inovării, intensitatea poate fi majorată până la 100% din costurile eligibile, cu condiția ca valoarea totală a ajutoarelor pentru serviciile de consultanță în domeniul inovării și serviciile de sprijinire a inovării să nu depășească 200.000 euro per proiect și 200.000 euro per întreprindere, pe durata oricărei perioade de trei ani. În acest caz solicitantul va depune o declarație.*

|  |  |
| --- | --- |
| **ATENȚIE!** | În cazul în care solicitantul selectat pentru finanțare își schimbă, până la semnarea contractului de finanțare, statutul de încadrare întreprindere față de cel declarat la depunerea proiectului (microîntreprindere / întreprindere mică / mijlocie), intensitatea maximă a ajutorului se va schimba doar în sensul diminuării acesteia. |

|  |  |
| --- | --- |
| ***ATENȚIE!*** | **Cheltuiala cu taxa pe valoarea adăugată este eligibilă dacă este nerecuperabilă, potrivit legii.**Valoarea totală a cheltuielilor eligibile se calculează inclusiv cu TVA în cazul în care solicitantul a optat pentru a da o declarație pe propria răspundere privind **taxa pe valoarea adăugată nerecuperabilă.** În afara cheltuielilor eligibile, proiectul poate necesita o serie de alte cheltuieli care nu sunt eligibile, dar sunt necesare pentru buna implementare a proiectului. Aceste cheltuieli se suportă de către beneficiar, fără a fi luate în considerare la determinarea asistenței financiare nerambursabile.În situația în care proiectul este implementat în mai multe regiuni de dezvoltare, se va aplica pentru fiecare linie de cheltuială intensitatea ajutorului aferentă regiunii de implementare.În cazul parteneriatelor, intensitatea ajutorului se acordă pentru fiecare cheltuială în funcție de locația, respectiv regiunea de implementare.  |

|  |  |
| --- | --- |
| ***ATENȚIE!*** | În MySMIS, bugetul va fi construit pe categorii de activități/cheltuieli, singura defalcare fiind cea aferentă regiunilor de dezvoltare. Rambursarea cheltuielilor se va face pe categorii de cheltuieli, cu încadrarea în totalul sumei aprobate pentru categoria respectivă. Valoarea estimată, în cazul achizițiilor de bunuri, servicii sau lucrări se va raporta la categoriile de cheltuieli bugetate, in conformitate cu prevederile legislației aplicabile beneficiarilor / solicitanților privați pentru atribuirea contractelor de furnizare, servicii sau lucrări finanțate din fonduri europene. În cazul contractelor de finanțare care se implementează pe o perioadă mai mare de un an calendaristic, beneficiarul privat va alege modalitatea de achiziție ținând cont de valoarea totală a produselor, serviciilor, lucrărilor care sunt considerate similare. Sunt interzise divizarea în mai multe contracte de valoare mai mică, precum și utilizarea unor metode de calcul care să conducă la o subevaluare a valorii estimate. Modelul de buget pentru MySMIS se regăsește în anexa aferentă (sheet-ul MODEL BUGET PENTRU MYSMIS) și corespunde categoriilor de cheltuieli eligibile din prezentul ghid al solicitantului.La depunerea cererii de finanțare, solicitantul va încărca și bugetul defalcat pe fiecare linie de cheltuială (pe modelul anexat la prezentul ghid al solicitantului – sheet-ul buget defalcat pe cheltuieli) – pentru verificarea rezonabilității prețurilor, inclusiv studii de piață și oferte aferente sau analize de preț detaliate care sa justifice valorile estimate ale achizițiilor bugetate. |

În cazul proiectelor finanțate în cadrul acestui apel, valoarea finanțării nerambursabile se constituie astfel:

|  |  |
| --- | --- |
| **Regiunile de dezvoltare** | TOTAL FINANȚARE NERAMBURSABILĂ |
| FEDR | BUGET DE STAT |
| Regiuni mai puțin dezvoltate (Nord-Est, Sud-Est, Sud Muntenia, Sud Vest Oltenia, Vest, Nord-Vest și Centru) | **85%** | **15%** |
| Regiuni mai dezvoltate (București-Ilfov, inclusiv capitala București) | **80%** | **20%** |

**1.11 Ajutor de stat/de minimis**

Pentru proiectele implementate, investițiile se supun regulilor privind ajutorul de stat prevăzute în:

Schema de ajutor de stat pentru sprijinirea dezvoltării de produse si servicii inovative aprobată prin Ordin comun al ministrului fondurilor europene și al ministrului comunicațiilor și societății informaționale nr. 952/20.09.2018 MFE/781/24.09.2018 MCSI;

Schema de ajutor de minimis pentru creșterea contribuției sectorului TIC pentru competitivitatea economică aprobată prin Ordin comun al ministrului fondurilor europene și al ministrului comunicațiilor și societății informaționale nr.951/20.09.2018 MFE/780/24.09.2018.

Proiectul propus poate beneficia de sprijin în cadrul schemei de ajutor de stat și, în completare, de sprijin în cadrul schemei de minimis.

**Nu se acordă sprijin în următoarele cazuri:**

1. scheme de ajutoare care nu exclud în mod explicit plata unor ajutoare individuale pentru o întreprindere care face obiectul unui ordin de recuperare neexecutat în urma unei decizii anterioare a Comisiei prin care un ajutor este declarat ilegal și incompatibil cu piața internă, cu excepția schemelor de ajutoare destinate reparării daunelor provocate de anumite dezastre naturale;
2. ajutoare ad-hoc în favoarea unei întreprinderi astfel cum se menționează la punctul anterior;
3. ajutoare pentru întreprinderi aflate în dificultate, cu excepția schemelor de ajutoare destinate reparării daunelor provocate de anumite dezastre naturale.
4. măsuri de ajutor în cazul cărora acordarea de ajutoare este condiționată de obligația ca beneficiarul să își aibă sediul în statul membru relevant sau să fie stabilit cu preponderență în statul membru respectiv. Cu toate acestea, cerința de a avea un sediu sau o sucursală în statul membru care acordă ajutorul la momentul plății ajutorului este permisă.
5. măsuri de ajutor în cazul cărora acordarea de ajutoare este condiționată de obligația ca beneficiarul să utilizeze bunuri produse la nivel național sau servicii naționale;
6. măsuri de ajutor care limitează posibilitatea ca beneficiarii să exploateze în alte state membre rezultatele obținute din cercetare, dezvoltare și inovare.
7. ajutoare destinate activităților legate de exportul către țări terțe sau către alte state membre, respectiv ajutoarelor legate direct de cantitățile exportate, de înființarea și funcționarea unei rețele de distribuție sau de alte costuri curente legate de activitatea de export.

**Sprijinul va viza dezvoltarea de produse/servicii/aplicații TIC inovative prin:**

* Investiții în active corporale și necorporale în cadrul unei investiții inițiale;
* Investiții în cercetare industrială și dezvoltare experimentală;
* Investiții în proiecte de inovare ale IMM-urilor;
* Investiții în proiecte de inovare de proces și organizaționale.

**1.12 Durata de implementare a proiectelor**

Durata maximă de implementare a unui proiect (inclusiv realizarea cheltuielilor și depunerea cererilor de rambursare) este de cel mult 36 de luni și se stabilește de fiecare solicitant în funcție de complexitatea proiectului. Perioada de implementare a proiectului se poate majora în baza unei justificări temeinice a beneficiarilor ori în cazuri de forță majoră.

|  |  |
| --- | --- |
| ***ATENȚIE!*** | Pentru proiectele cu valoarea finanțării nerambursabile (cheltuielile aferente schemei de ajutor de stat) mai mică sau egală cu 750.000 euro (echivalentul în lei), perioada de implementare este de maxim 12 luni. |

**CAPITOLUL 2. REGULI PENTRU ACORDAREA FINANȚĂRII**

**2.1. Eligibilitatea solicitantului**

Pot beneficia de ajutor de stat/ajutor de minimis, întreprinderile care au aplicat individual sau sub forma consorțiilor de întreprinderi prin intermediul unei întreprinderi lider, care îndeplinesc cumulativ următoarele criterii de eligibilitate:

1. **Sunt înregistrate în România potrivit Legii nr. 31/1990 privind societățile, republicată, cu modificările și completările ulterioare (același criteriu se aplică tuturor partenerilor dacă proiectul este depus în parteneriat)**.
* *Documentul care probează calitatea solicitantului este Certificatul constatator, care va fi verificat on-line de OIPSI in momentul evaluării. Locația/locațiile de implementare ale proiectului trebuie să se regăsească în certificatul constatator, la momentul contractării[[3]](#footnote-4).*

|  |  |
| --- | --- |
| ***ATENȚIE!*** | Solicitantul (și partenerii săi – daca e cazul) va/vor avea calitatea de microîntreprindere / întreprindere mica / întreprindere mijlocie, atât la data depunerii cererii de finanțare, cât și la data semnării contractului de finanțare. |

1. Se încadrează în una din următoarele categorii: microîntreprindere, întreprindere mică sau întreprindere mijlocie, atât la data depunerii cererii de finanțare, cât și la data semnării contractului de finanțare.
* *Solicitantul trebuie să facă dovada că se încadrează în categoria microîntreprinderilor / întreprinderilor mici / întreprinderilor mijlocii (potrivit Legii nr. 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare).*
* *Documentul pe baza căruia se probează calitatea solicitantului de microîntreprindere / întreprindere mică / întreprindere mijlocie este bilanțul contabil pentru ultimul exercițiu financiar încheiat sau bilanțul contabil semestrial numai în cazul întreprinderilor înființate în anul 2018, înregistrat la instituția abilitată.*
1. Nu înregistrează obligații bugetare nete (diferența dintre obligațiile de plată restante la buget și sumele de recuperat de la buget) la data depunerii Cererii de finanțare și la data semnării Contractului de finanțare, astfel:
* *La data depunerii Cererii de finanțare solicitantul va depune declarația de eligibilitate prin care declară că nu înregistrează obligații bugetare nete (diferența dintre obligațiile de plată restante la buget și sumele de recuperat de la buget) mai mari de 1/12 din obligațiile datorate în ultimele 12 luni - în cazul bugetului de stat și obligații bugetare nete mai mari de 1/6 din totalul obligațiilor datorate în ultimul semestru - în cazul bugetelor locale.*
* *La data semnării Contractului de finanțare, solicitantul va depune Certificatul de atestare fiscală emis de ANAF (diferența dintre obligațiile de plată restante la buget și sumele de recuperat de la buget nu este mai mare de 1/12 din obligațiile datorate în ultimele 12 luni) și Certificatul de atestare fiscală emis de către autoritățile publice locale (diferența dintre obligațiile de plată restante la buget și sumele de recuperat de la buget nu este mai mare de 1/6 din totalul obligațiilor datorate în ultimul semestru).*
1. Nu se află în una din situațiile incompatibile cu acordarea finanțării din fonduri publice;
2. Solicitantul nu a mai beneficiat de sprijin financiar din fonduri publice, inclusiv fonduri UE, în ultimii 5 ani, sau nu derulează proiecte finanțate în prezent, parțial sau în totalitate, din alte surse publice, pentru aceleași activități, în cadrul unor proiecte similare cu cel ce constituie obiectul Cererii de finanțare. Nu a mai obținut finanțare nici pentru alte proiecte implementate, având același obiectiv, dar care din diverse motive nu și-au atins indicatorii. În acest caz, finanțarea nu va fi acordată sau, dacă acest lucru este descoperit pe parcursul implementării, finanțarea se va retrage, iar sumele deja acordate vor fi recuperate;
3. Solicitantul este direct responsabil de pregătirea, realizarea și managementul proiectului, nu acționează ca intermediar pentru proiectul propus a fi finanțat și este responsabil pentru asigurarea sustenabilității rezultatelor proiectului;
4. Nu este în dificultate, în conformitate cu prevederile Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, și anume:
* *„Întreprindere aflată în dificultate” înseamnă o întreprindere care se află în cel puțin una din situațiile următoare:*

*(i) [doar pentru întreprinderi care au, la data declarației, cel puțin 3 ani de la înființare] în cazul unei societăți cu răspundere limitată, atunci când mai mult de jumătate din capitalul social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un cuantum cumulat negativ care depășește jumătate din capitalul social subscris.*

*(ii) [doar pentru întreprinderi care au, la data declarației, cel puțin 3 ani de la înființare] în cazul unei societăți comerciale în care cel puțin unii dintre asociați au răspundere nelimitată pentru datoriile societății, atunci când mai mult de jumătate din capitalul propriu, astfel cum reiese din contabilitatea societății, a dispărut din cauza pierderilor acumulate.*

*(iii) atunci când întreprinderea face obiectul unei proceduri colective de insolvență sau îndeplinește criteriile prevăzute de legislația națională pentru inițierea unei proceduri colective de insolvență la cererea creditori lor săi.*

*(iv) atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare.*

1. Nu se află în stare de faliment/ insolvență sau face obiectul unei proceduri de lichidare sau de administrare judiciară, nu a încheiat acorduri cu creditorii (în procedurile anterior menționate), nu și-a suspendat activitatea economică la data depunerii cererii de finanțare și ulterior, nu face obiectul unei proceduri în urma acestor situații sau se află în situații similare în urma unei proceduri de aceeași natură prevăzute de legislația sau de reglementările naționale sau face obiectul unei proceduri legale pentru declararea sa într-una din situațiile de mai sus.
2. Nu este subiectul unei decizii/ordin de recuperare a unui ajutor ce nu a fost deja executată și creanța nu a fost integral recuperată.
3. Fac dovada apartenenței la un cluster centrat pe domeniul TIC - dacă este cazul.
4. În cazul consorțiilor de întreprinderi, IMM-urile constitutive trebuie să îndeplinească individual condițiile de eligibilitate care se referă la solicitant, cu excepția condiției referitoare la codul CAEN, condiție valabilă doar pentru liderul de proiect la data depunerii proiectului.
5. Sprijinul se acordă pentru solicitanțiicare desfășoară activități autorizate în oricare din următoarele domenii, la data depunerii Cererii de finanțare:

|  |  |
| --- | --- |
| **Cod CAEN obligatoriu****principal/secundar** | **Denumire activitate** |
| C2611 | Fabricarea subansamblurilor electronice (module) |
| C2612 | Fabricarea altor componente electronice |
| C2630 | Fabricarea echipamentelor de comunicații |
| J6201 | Activități de realizare a soft-ului la comanda (software orientat client) |
| J6202 | Activități de consultanta in tehnologia informației |
| J6203 | Activități de management (gestiune si exploatare) a mijloacelor de calcul |
| J6209 | Alte activități de servicii privind tehnologia informației |
| M7211 | Cercetare-dezvoltare in biotehnologie |
| M7219 | Cercetare-dezvoltare in alte științe naturale si inginerie |

În cazul consorțiilor de întreprinderi, liderul de consorțiu este singurul care trebuie să aibă la data depunerii Cererii de finanțare minim o activitate autorizată în oricare din domeniile menționate în tabelul de mai sus .

La data încheierii contractului de finanțare, toate locațiile de implementare declarate în proiect vor trebui sa aibă autorizate oricare din codurile CAEN pentru care se acordă finanțare, indiferent dacă aparțin liderului sau membrilor consorțiului (parteneriatului).

Locația/locațiile implementării proiectului trebuie să se regăsească în certificatul constatator, la data semnării contractului de finanțare.

|  |  |
| --- | --- |
| ***ATENȚIE!*** | Pentru proiectele care se derulează în locații de implementare formate din clădire/spațiu și teren achiziționate în cadrul acestora, trebuie îndeplinite următoarele condiții:1. la data depunerii proiectului, solicitantul va completa în cererea de finanțare ca locație de implementare, sediul fiscal al acestuia sau unul dintre punctele de lucru (unde se regăsește codul CAEN autorizat).
2. în termen de maxim 3 luni de la data semnării contractului de finanțare, locația de implementare va fi actualizată cu cea aferentă clădirii/spațiului și terenului achiziționate, iar aceasta trebuie să se regăsească în certificatul constatator.
3. De asemenea, la respectiva locație de implementare va trebui să fie autorizat același cod CAEN declarat la depunerea proiectului, pentru care s-a acordat finanțare
4. În cazul în care noua locație de implementare se va situa într-o regiune de finanțare diferită (Less developed vs. More developed) față de cea declarată la depunerea proiectului, contractul de finanțare va fi modificat prin act adițional. Se recomandă păstrarea regiunii de implementare cu cea declarată în cererea de finanțare.
 |

1. Solicitantul trebuie să nu desfășoare (pe perioada implementării și pe perioada de sustenabilitate a proiectului) activități în unul dintre domeniile/sectoarele excluse (conform Listei codurilor CAEN excluse de la finanțare, de la finalul ghidului), activități cu produse cu caracter erotic sau obscen, al jocurilor de noroc, precum și cele care contravin bunelor moravuri, ordinii publice și/sau prevederilor legale în vigoare; nu deține pagini web care conțin acte sau materiale cu caracter obscen, definite conform Legii 196/2003, republicată cu modificările și completările ulterioare;
2. Reprezentantul legal al solicitantului nu a suferit condamnări definitive din cauza unei conduite profesionale îndreptate împotriva legii, decizie formulată de o autoritate de judecată ce are forță de „*res judicata*” (ex. împotriva căreia nu se poate face recurs) în ultimele 36 de luni;
3. Reprezentantul legal al solicitantului nu a fost găsit vinovat, printr-o hotărâre judecătorească definitivă, pentru comiterea unei fraude/fapte de corupție/infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal cu modificările și completările ulterioare, implicarea în organizații criminale sau în alte activități ilegale, în detrimentul intereselor financiare ale Uniunii Europene;
4. Reprezentantul legal al solicitantului nu a fost găsit vinovat de încălcarea gravă a vreunui contract anterior, din cauza nerespectării obligațiilor contractuale în urma unei proceduri de achiziție sau în urma unei proceduri de acordare a unei finanțări nerambursabile, din bugetul Uniunii Europene
5. Reprezentantul legal al solicitantului nu a fost găsit vinovat printr-o hotărâre judecătorească definitivă, pentru comiterea unei fraude/ fapte de corupție/ infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal, cu modificările și completările ulterioare;
6. Reprezentantul legal nu este subiectul unui conflict de interese, definit în conformitate cu prevederile naționale/comunitare în vigoare;
7. Reprezentantul legal al solicitantului nu este vinovat de inducerea gravă în eroare a Organismului Intermediar (OIPSI) prin furnizarea de informații incorecte care pot genera inducerea în eroare a Organismului Intermediar (OI) și a Autorității de Management (AM) în cursul participării la cererea de propuneri de proiecte si in implementarea proiectului.;
8. Îndeplinesc orice alte condiții-cerințe specifice acțiunii pentru care este lansat apelul, care nu aduc atingere prevederilor în materie de ajutor de stat/de minimis care rezultă din dispozițiile legale aplicabile, din POC și ghidul solicitantului.

*Pentru justificarea îndeplinirii criteriilor de eligibilitate ale solicitantului (și partenerilor dacă este cazul) se completează Declarația de eligibilitate, prezentată în Anexa 6.*

|  |  |
| --- | --- |
| **ATENȚIE!** | Pentru proiectele selectate în vederea finanțării, solicitantul trebuie să redepună în etapa de contractare documente ce au rol de a recertifica eligibilitatea și care se vor constitui în anexe ale contractului de finanțare (a se vedea lista documentelor necesare la semnarea contractului de finanțare, capitolul 5.2) |

|  |  |
| --- | --- |
| **ATENȚIE!** | În cazul consorțiilor (parteneriatelor) de întreprinderi:* Pentru proiectele selectate în vederea finanțării, solicitantul (si partenerii daca este cazul) trebuie să depună la contractare documente ce se vor constitui în documente însoțitoare ale contractelor de finanțare, cu rol de a recertifica eligibilitatea solicitanților.
* Liderul și fiecare întreprindere din consorțiu prin reprezentantul legal va prezenta o declarație de eligibilitate pe propria răspundere din care să rezulte îndeplinirea cumulativă a criteriilor de eligibilitate. Modelul declarației de eligibilitate pe proprie răspundere este prevăzut în anexa aferentă la prezentul ghid;
* Acordul de Parteneriat prevăzut în anexa aferentă la prezentul ghid al solicitantului trebuie să conțină obligatoriu informațiile solicitate.
* Durata de funcționare a parteneriatului trebuie să includă și perioada de post implementare a proiectului (36 de luni de la finalizarea proiectului) sau pe termen nelimitat.
* Indiferent de numărul de parteneri declarat prin cererea de finanțare, dacă până la finalizarea implementării proiectului unul sau mai mulți dintre parteneri se retrag, se va indica modul în care restul partenerilor preiau obligațiile partenerului/partenerilor retrași; totodată, menționăm că se poate înlocui partenerul retras cu altul, cu păstrarea condițiilor de eligibilitate și asumarea angajamentelor partenerului retras. Nu este posibilă retragerea/înlocuirea liderului.
* În cadrul Cererii de finanțare vor trebui să se evidențieze distinct activitățile și modul de împărțire a echipamentelor achiziționate prin proiect.
 |

**2.2. Angajamente ale solicitanților**

Solicitantul se angajează:

1. să asigure condițiile de desfășurare optimă a activităților proiectului și să acorde sprijin echipei de management și implementare în luarea deciziilor legate de proiect;
2. să asigure contribuția proprie din costurile eligibile și să finanțeze costurile neeligibile care îi revin, aferente proiectului, într-o formă liberă de ajutor de stat/de minimis;
3. sa finanțeze cheltuielile care îi revin până la rambursarea sumelor aprobate, astfel încât să se asigure implementarea optimă a proiectului;
4. să nu încerce să obțină informații confidențiale legate de stadiul evaluării proiectului sau să influențeze personalul OIPSI/experții evaluatori/comitetul de selecție în timpul procesului de evaluare, selecție și contractare.
5. să mențină proprietatea activelor rezultate din implementarea proiectului, rezultatul proiectului, natura activității, infrastructura și echipamentele pentru care s-a acordat finanțarea și să asigure exploatarea și mentenanța pentru cel puțin 3 ani de la efectuarea plății finale către beneficiar;
6. să mențină proprietatea facilităților construite/ modernizate/ extinse (unde este cazul), a bunurilor achiziționate și natura activității pentru care s-a acordat finanțare până la cel puțin expirarea perioadei de durabilitate;
7. să asigure folosința echipamentelor și aplicațiilor pentru scopul declarat în proiect;
8. să asigure integrarea produsului/aplicației/serviciului dezvoltat în restul economiei românești pentru integrarea pe verticală a soluțiilor TIC;
9. să atașeze la ultima cerere de rambursare raportul de audit final, financiar și tehnic realizat de auditori externi independenți (definiți ca persoane distincte de beneficiar și care nu se află într-o relație de subordonare față de acesta sau față de prestatorii/furnizorii serviciilor/produselor cu privire la care urmează să desfășoare activitatea de audit), care certifică faptul că proiectul este implementat în locația menționată în contract, că activele achiziționate sunt în stare de funcționare și că din punct de vedere tehnic și economic au fost respectate obligațiile asumate prin contractul de finanțare (inclusiv din punct de vedere al securității aplicației și testarea nivelelor de securitate ale sistemului informatic, protecția informației și asigurarea respectării reglementărilor privitoare la datele cu caracter personal). Contractul prin care se achiziționează serviciile de audit trebuie încheiat direct de către beneficiar – *doar pentru liderul de proiect;*
10. În cazul în care va primi finanțare din POC pentru investiții în infrastructură sau producție, in termenul prevăzut de normele privind ajutorul de stat, după caz, nu trebuie:
	* + - 1. să înceteze sau să delocalizeze activitatea productivă în afara regiunii de dezvoltare regională în cadrul căruia a fost prevăzută inițial implementarea proiectului;
				2. să realizeze o modificare a proprietății asupra unui element de infrastructură care dă un avantaj nejustificat unui terț;
				3. să realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale acesteia.
11. să asigure capacitatea operațională și administrativă necesare implementării proiectului (resurse umane suficiente și resurse materiale necesare);
12. să achiziționeze dreptul de proprietate/utilizare/licența asupra aplicației software personalizate pentru care se solicită finanțare pentru o durată de timp cel puțin egală cu perioada de sustenabilitate a proiectului. În cazul în care nu este posibilă încheierea contractului pentru această perioadă, solicitantul se angajează să prelungească perioada de valabilitate, astfel încât să se asigure sustenabilitatea proiectului – daca este cazul;
13. să asigure obligatoriu garanția și mentenanța rezultatului proiectului, infrastructurii și echipamentelor achiziționate, prin contractul/contractele încheiate pe perioada implementării cu diverși furnizori sau prin surse proprii;
14. să asigure funcționarea permanentă/mentenanța rezultatului proiectului, infrastructurii și echipamentelor în perioada post implementare, respectiv 5 ani de la efectuarea plății finale către beneficiar, cu excepția perioadelor de mentenanță planificate;
15. să nu aducă nici o modificare substanțială în ce privește proiectul aprobat, iar în cazul în care aceasta se produce să informeze AMPOC/OIPSI în termen de maxim 10 zile lucrătoare de la data apariției acesteia. Modificările substanțiale la un proiect sunt acelea care, cumulativ:

- afectează major natura și condițiile de implementare sau oferă unui terț un avantaj necuvenit și

- rezultă dintr-o schimbare a naturii proprietății unui articol de infrastructură, o încetare sau schimbare în localizare a investiției sau încetarea unei activități de producție (după caz, unde se aplică);

1. să respecte pe durata pregătirii și implementării proiectului, prevederile legislației comunitare și naționale în domeniul dezvoltării durabile, neutralității tehnologice, egalității de șanse și nediscriminării și egalității de gen, protecția mediului, achiziții publice, informare și publicitate);
2. să împuternicească organele fiscale să transmită AMPOC/OIPSI, la solicitarea acestora, informații privind situația fiscală a solicitantului;
3. să asigure dreptul de folosință a locației/locațiilor pentru perioada de implementare a proiectului și pentru perioada de sustenabilitate a proiectului;
4. să nu furnizeze informații false.

*Pentru justificarea îndeplinirii angajamentelor solicitantului (și partenerilor dacă este cazul) se completează Declarația de angajament. De asemenea, se completează Declarația pe proprie răspundere asupra locației/locațiilor unde se implementează proiectul.*

\* \* \*

|  |  |
| --- | --- |
| ***ATENȚIE!*** | Gama de servicii implementate prin proiect trebuie să aibă asociate standarde și proceduri de securitate și confidențialitate a informațiilor care să asigure un grad ridicat de fiabilitate, disponibilitate și siguranță. |

**2.3.** **Eligibilitatea proiectului**

Tipuri de proiecte: fiecare proiect trebuie să corespundă tipului de proiect care se poate finanța în cadrul acestui apel.

Stadiul proiectului: nu este cazul

Evitarea dublei finanțări: proiectul pentru care se solicită finanțare trebuie să nu mai fi beneficiat de finanțare din fonduri publice, inclusiv fonduri UE, în ultimii 5 ani, înainte de data depunerii Cererii de finanțare. În caz contrar, finanțarea nu va fi acordată sau, dacă acest lucru este descoperit pe parcursul implementării, finanțarea se va retrage, iar sumele deja acordate vor fi recuperate.

Contribuția la obiectivul specific: solicitantul descrie în cadrul Cererii de finanțare care este contribuția proiectului pentru care solicită finanțare la realizarea obiectivului specific al programului.

Proiectele trebuie să îndeplinească cumulativ următoarele criterii de eligibilitate:

1. Proiectul finanțat:
	1. poate avea ca obiect dezvoltarea unor game de produse/servicii/aplicații TIC inovative cu aplicabilitate în restul economiei românești pentru integrarea pe verticală a soluțiilor TIC

și/sau

* 1. poate fi un proiect strategic inovativ cu impact asupra dezvoltării întregii industrii de TIC la nivel național sau internațional.
1. Proiectul cuprinde cel puțin una din următoarele activități:

*i. investiții în active corporale și necorporale necesare dezvoltării produsului/serviciului/aplicației TIC*

*ii. cercetare industrială sau dezvoltare experimentală*

*iii. inovare destinate IMM-urilor*

*iv. inovare de proces și organizațională*

1. Ajutorul de minimis solicitat este legat de realizarea a cel puțin uneia dintre activitățile prevăzute la punctul 2;
2. Se implementează pe teritoriul României;
3. Proiectul conține activități specifice și necesare pentru atingerea rezultatelor previzionate;
4. Proiectul va asigura integrarea produsului rezultat / dezvoltat și va prezenta modul în care beneficiarul integrează produsul în sectorul de activitate căruia se adresează.
5. Proiectul va asigura standardele de securitate și confidențialitate a informațiilor, de prelucrare a datelor cu caracter personal conform Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor).
6. Proiectul respectă principiul neutralității tehnologice (nu se favorizează o anumită marcă, soluție tehnologică, hardware sau software) și oferă posibilitatea unei extinderi ulterioare. (**Atenție**! **Pentru respectarea neutralității tehnologice, este necesar ca în cadrul proiectului transmis să nu se facă referire la producători sau mărci ale echipamentelor și aplicațiilor software necesare pentru implementarea acestuia);**
7. Proiectul propus prin prezenta cerere de finanțare nu a mai beneficiat de finanțare publică în ultimii 5 ani înainte de data depunerii Cererii de finanțare, pentru același tip de activități realizate asupra aceleiași infrastructuri/aceluiași segment de infrastructură și nu beneficiază de fonduri publice din alte surse de finanțare. Nu a fost obținută finanțare nici pentru alte proiecte implementate, având același obiectiv, dar care din diverse motive nu și-au atins indicatorii. În caz contrar, finanțarea nu va fi acordată sau, dacă acest lucru este descoperit pe parcursul implementării, finanțarea se va retrage, iar sumele deja acordate vor fi recuperate;
8. Proiectul pentru care se solicită finanțare respectă prevederile naționale și comunitare în următoarele domenii: eligibilitatea cheltuielilor, promovarea egalității de șanse și politica nediscriminatorie, dezvoltarea durabilă, neutralitatea tehnologică, achizițiile publice, precum și orice alte prevederi legale aplicabile fondurilor europene structurale și de investiții;
9. Clădirea/spațiul/terenul achiziționate prin proiect vor fi destinate activității de cercetare-dezvoltare-inovare și activităților suport derulate de către solicitant în vederea implementării proiectului;
10. Investiția pentru care se solicită finanțare nu are legătură cu altă investiție, demarată în ultimii trei ani, care beneficiază de ajutor în aceeași regiune de nivel 3 din Nomenclatorul comun al unităților teritoriale de statistică.
11. Clădirea/spațiul și terenul care face obiectul proiectului propus prin prezenta Cerere de finanțare, începând cu data depunerii cererii de finanțare, îndeplinește cumulativ următoarele condiții:
* este liber/ă de orice sarcini sau interdicții ce afectează implementarea operațiunii ;
* nu face obiectul unor litigii având ca obiect dreptul invocat de către solicitant pentru realizarea proiectului, aflate în curs de soluționare la instanțele judecătorești;
* nu face obiectul revendicărilor potrivit unor legi speciale în materie sau dreptului comun.

*Pentru justificarea îndeplinirii criteriilor de eligibilitate ale proiectului se completează Declarația de eligibilitate de către solicitant/parteneri.*

**2.4 Încadrarea cheltuielilor[[4]](#footnote-5)**

**Condiții generale de eligibilitate a cheltuielilor**

Toate cheltuielile realizate în cadrul proiectelor trebuie să respecte cumulativ următoarele condiții generale de eligibilitate, conform Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul European de Dezvoltare Regională, Fondul Social European și Fondul de Coeziune 2014-2020, cu modificările și completările ulterioare:

1. să fie angajate de către beneficiar și plătite de acesta în condițiile legii între 1 ianuarie 2014 și 31 decembrie 2023 [...], cu respectarea perioadei de implementare stabilită de către Autoritatea de Management prin contractul de finanțare;
2. să fie însoțite de facturi emise în conformitate cu prevederile legislației naționale sau a statului în care acestea au fost emise ori de alte documente contabile pe baza cărora se înregistrează obligația de plată și de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate cu respectarea prevederilor art. 131 alin. (2) și (4) din Regulamentul (UE) nr. 1303/2013;
3. să fie în conformitate cu prevederile programului;
4. să fie cuprinse în Contractul de finanțare, încheiat de către Autoritatea de Management, Organismul Intermediar și beneficiar pentru aprobarea operațiunii cu respectarea art. 65 alin.(11), art. 70, art.71, art. 125 alin.(1) și art.140 din [Regulamentul (UE) nr. 1303/2013](http://www.legisplus.ro/Intralegis6/oficiale/afis.php?f=150398&datavig=2014-09-08&datav=2014-09-08&dataact=&showLM=&modBefore=);
5. să fie rezonabile și necesare realizării operațiunii;
6. să respecte prevederile legislației comunitare și naționale aplicabile.
7. să fie înregistrate în contabilitatea beneficiarului, cu respectarea prevederilor art. 67 din Regulamentul (UE) nr. 1.303/2013;

**Cerințe privind investițiile:**

În cazul ajutoarelor regionale pentru investiții:

1. Investiția trebuie menținută în regiunea beneficiară pentru o perioadă de cel puțin 3 ani de la finalizarea investițiilor. Această condiție nu împiedică înlocuirea unei instalații sau a unui echipament care a devenit depășit sau a fost distrus în această perioadă, cu condiția ca activitatea economică să fie menținută în regiunea în cauză pentru perioada minimă relevantă.
2. Activele necorporale sunt eligibile pentru calculul costurilor de investiții, dacă îndeplinesc cumulativ următoarele condiții:
	1. trebuie să fie utilizate exclusiv în cadrul unității care primește ajutorul;
	2. trebuie să fie amortizabile;
	3. trebuie să fie achiziționate în condițiile pieței de la terți care nu au legături cu cumpărătorul;
	4. trebuie să fie incluse în activele întreprinderii care beneficiază de ajutor și trebuie să rămână asociate proiectului pentru care s-a acordat ajutorul pe o perioadă de minimum 3 ani.
3. Beneficiarul confirmă că, în cei doi ani anteriori cererii de ajutor, nu a efectuat o relocare către unitatea în care urmează să aibă loc investiția inițială pentru care se solicită ajutorul și oferă un angajament că nu va face acest lucru pentru o perioadă de până la doi ani după finalizarea investiției inițiale pentru care se solicită ajutorul;
4. În cazul achiziționării activelor unei unități, în înțelesul articolului 7 punctul 22 sau 23, se iau în considerare numai costurile de cumpărare a activelor de la terți care nu au legătură cu cumpărătorul. Costurile legate de închirierea de active corporale pot fi luate în considerare în următoarele situații:
5. în cazul terenurilor și clădirilor, contractul de închiriere trebuie să continue cel puțin timp de cinci ani de la data preconizată de finalizare a proiectului de investiții pentru întreprinderile mari și cel puțin timp de trei ani în cazul ÎMM-urilor;
6. în cazul închirierii de instalații sau de utilaje, contractul trebuie să fie unul de leasing financiar și trebuie să conțină obligația ca beneficiarul ajutorului să achiziționeze activul la data la care expiră contractul;
7. În cazul ajutoarelor acordate pentru o schimbare fundamentală în procesul de producție, costurile eligibile trebuie să depășească amortizarea activelor legate de activitatea care trebuie modernizată în cursul celor trei exerciții financiare precedente. În cazul ajutoarelor acordate pentru diversificarea unei unități existente, costurile eligibile trebuie să depășească cu cel puțin 200 % valoarea contabilă a activelor reutilizate, astfel cum au fost înregistrate în exercițiul financiar anterior începerii lucrărilor.
8. Orice investiție inițială demarată de același beneficiar (la nivel de grup) într-un interval de trei ani de la data de începere a lucrărilor la o altă investiție care beneficiază de ajutor în aceeași regiune de nivel 3 din Nomenclatorul comun al unităților teritoriale de statistică, este considerată ca făcând parte dintr-un proiect unic de investiții. În cazul în care un astfel de proiect unic de investiții este un proiect mare de investiții, valoarea totală a ajutoarelor pentru proiectul unic de investiții nu depășește valoarea ajutorului ajustat pentru proiecte mari de investiții (se va completa o declarație pe proprie răspundere de către beneficiar).
9. Beneficiarul ajutorului trebuie să asigure contribuția financiară totală fie prin resurse proprii, fie prin finanțare externă, sub o formă care să nu facă obiectul niciunui alt ajutor public.

Nu sunt permise achiziții în regim de leasing.

Cheltuielile aferente achizițiilor de echipamente second-hand nu sunt eligibile.

Cheltuielile cu închirierea de active corporale nu sunt eligibile.

Cheltuielile cu achiziția de activele (corporale si necorporale) sunt eligibile dacă îndeplinesc cumulativ și următoarele condiții cu caracter general (conform H.G. nr. 399/2015):

* activele sunt utilizate exclusiv în cadrul locației/locațiilor de implementare stabilită/stabilite prin Cererea de finanțare și pentru scopul declarat în proiect;
* activele au fost achiziționate în condițiile stabilite de legea achizițiilor publice.

|  |  |
| --- | --- |
| ***ATENȚIE!*** | Sunt eligibile numai acele cheltuieli care respectă dispozițiile regulamentelor comunitare aplicabile și dispozițiile naționale de eligibilitate. |

Cheltuielile eligibile generale aferente investițiilor în cadrul acestui apel sunt cele prevăzute în Regulamentul (UE) nr. 651/2014 al Comisiei de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, respectiv:

1. Investiții în active corporale și necorporale în cadrul unei investiții inițiale;
2. Investiții în cercetare industrială și dezvoltare experimentală;
3. Investiții în proiecte de inovare ale IMM-urilor;
4. Investiții în proiecte de inovare de proces și organizaționale

Detalierea cheltuielilor eligibile se regăsește în tabelul de mai jos:

|  |
| --- |
| **Cheltuieli eligibile în funcție de tipul de ajutor de stat prevăzut în Regulamentul CE nr. 651/2014 (inclusiv TVA aferent în condițiile în care TVA nu poate fi recuperat\*)** |
|
| **AJUTOR DE STAT** |
| **1. Ajutoarele regionale pentru investiții:**Cheltuielile cu investițiile în active corporale și necorporale:a. achiziționarea de hardware TIC și a altor dispozitive aferente (inclusiv cheltuieli de instalare, configurare, punere în funcțiune), justificate din punct de vedere al implementării proiectului. Sunt excluse elemente de mobilier care nu au legătură cu funcționarea produselor/aplicațiilor informatice implementate prin proiect (MySMIS = 21/65, 21/69);b. amenajarea\*\* data center în care se vor instala echipamentele TIC achiziționate prin proiect (o singură dată pe perioada implementării), dacă clădirea în care se face investiția îndeplinește următoarele condiții la data depunerii cererii de finanțare:- sunt disponibile pentru investiții (sunt libere de orice sarcini, în sensul că nu sunt afectate de limitări legale, convenționale, judiciare ale dreptului real invocat, incompatibile cu realizarea activităților proiectului);- nu fac obiectul unor litigii în curs de soluționare la instanțele judecătorești cu privire la situația juridică;- Nu face obiectul revendicărilor potrivit unor legi speciale în materie sau a dreptului comun(MySMIS = 36/147)c. achiziționarea de clădire/spațiu și teren (MySMIS = 3/6, 12/34);d. achiziționarea aplicațiilor software/licențelor necesare implementării proiectului, configurarea și implementarea bazelor de date, migrarea și integrarea diverselor structuri de date existente, realizarea unui website/portal și achiziționarea numelui de domeniu, achiziționarea și implementarea de soluții de semnătură electronică. Dezvoltarea și implementarea soluțiilor software specifice proiectului și integrarea aplicațiilor folosite trebuie să respecte obligatoriu etapele clare de dezvoltare: analiza cerințelor, proiectare, implementare și testare, precum și pe cele de punere în funcțiune (dacă este cazul); (MySMIS = 22/76, 29/106);**2.** **Ajutoarele pentru proiecte de cercetare și dezvoltare – dacă partea din proiect care beneficiază de ajutor se încadrează în cercetare industrială sau dezvoltare experimentală:**(a) Cheltuielile cu personalul: cercetători, tehnicieni și alți membri ai personalului auxiliar, în măsura în care aceștia sunt angajați în proiect (MySMIS = 25/85, 25/86);(b) Cheltuieli cu instrumente și echipamente, în măsura în care acestea sunt utilizate în cadrul proiectului și pe durata acestei utilizări (MySMIS = 21/67, 21/68) În cazul în care aceste instrumente și echipamente nu sunt folosite pe întreaga lor durată de viață în proiect, sunt considerate eligibile doar cheltuielile de amortizare corespunzătoare duratei proiectului, calculate pe baza principiilor contabile general acceptate(c) Cheltuielile aferente cercetării contractuale, cunoștințelor și brevetelor cumpărate sau obținute cu licență din surse externe ( subscripții, abonamente, resurse de procesare, stocare și telecomunicații aferente serviciilor de IT &C ), în condiții de concurență deplină (MySMIS = 29/117, 29/119);(d) Cheltuielile de regie suplimentare și alte costuri de exploatare, inclusiv costurile materialelor consumabile și ale altor produse similare, necesare pentru implementarea proiectului (MySMIS = 21/73);**3.** **Ajutoarele pentru inovare destinate IMM-urilor**(a) Cheltuielile pentru detașarea de personal cu înaltă calificare de la un organism de cercetare și de difuzare a cunoștințelor sau de la o întreprindere mare, care efectuează activități de cercetare, dezvoltare și inovare, într-o funcție nou creată în cadrul întreprinderii beneficiare, fără să se înlocuiască alți membri ai personalului angajat al beneficiarului (MySMIS = 31/125);(b) Cheltuieli pentru servicii de consultanță în domeniul inovării și pentru serviciile de sprijinire a inovării (MySMIS = 29/121);**4**. **Ajutoarele pentru inovarea de proces și organizațională**(a) Cheltuielile cu personalul implicat în implementarea proiectului pentru alte activități decât cele susținute prin schema de ajutor de minimis (MySMIS = 25/83, 25/87);(b) Cheltuielile pentru instrumente, echipamente, clădire/spațiu și teren, în măsura în care acestea sunt utilizate în cadrul proiectului și pe durata acestei utilizări (MySMIS = 29/113, 3/6, 12/34));(c) Cheltuielile aferente cercetării contractuale, cunoștințelor și brevetelor cumpărate sau obținute cu licență din surse externe în condiții de concurență deplină (MySMIS = 29/117, 29/119);(d) Cheltuieli pentru amenajare\*\* data center (o singură dată pe perioada implementării), dacă clădirea în care se face investiția îndeplinește următoarele condiții:- sunt disponibile pentru investiții (sunt libere de orice sarcini, în sensul că nu sunt afectate de limitări legale, convenționale, judiciare ale dreptului real invocat, incompatibile cu realizarea activităților proiectului);- nu fac obiectul unor litigii în curs de soluționare la instanțele judecătorești cu privire la situația juridică;- nu face obiectul revendicărilor potrivit unor legi speciale în materie sau a dreptului comun.(MySMIS = 36/147); (e) Cheltuielile de regie suplimentare și alte costuri de exploatare, inclusiv costurile materialelor consumabile și ale altor produse similare, necesare pentru implementarea proiectului (MySMIS = 29/113, 21/70); |
| **AJUTOR DE MINIMIS** |
| 1. Cheltuieli privind cercetarea de piațăa. cheltuieli pentru identificarea unor nișe de piață pentru produsul/serviciul inovativ (MySMIS = 18/60);2. Cheltuieli de informare și publicitatea. Cheltuieli obligatorii de informare și publicitate pentru proiect – conform prevederilor din Ghidul solicitantului și Manualului de Identitate Vizuală (MySMIS = 8/17);b. cheltuieli de promovare a produsului/serviciului dezvoltat prin proiect (MySMIS = 8/18);c. În cazul proiectelor de cercetare industrială sau dezvoltare experimentală - cheltuieli de promovare a rezultatelor proiectului pe scară largă (conferințe, publicări, registre cu acces liber sau unor programe informatice gratuite sau open source) (MySMIS = 8/19);3. Cheltuieli cu servicii de consultanță, avize, acorduri, autorizații a. Cheltuieli cu servicii de consultanță pentru elaborarea documentațiilor necesare depunerii proiectului (cerere de finanțare, studiu de fezabilitate, plan de afaceri, raport de expertiză, etc.) (MySMIS = 9/29, 29/100, 29/105)b. Cheltuieli cu servicii de consultanță în domeniul managementului proiectului, inclusiv elaborarea documentațiilor necesare implementării proiectului și servicii de asistență juridică pentru realizarea achizițiilor publice (elaborarea documentației de atribuire și aplicarea procedurilor de atribuire a contractelor de achiziție publică) (MySMIS = 9/29, 29/100, 29/105)c. Cheltuieli pentru obținerea acordurilor, avizelor și autorizațiilor aferente activităților eligibile ale acțiunii (MySMIS = 11/32)d. Cheltuieli pentru obținerea, validarea și protejarea brevetelor și altor active necorporale (MySMIS = 30/124);4. Cheltuieli pentru instruire / formare profesională specifică (MySMIS = 29/116)a. Cheltuieli legate de pregătirea personalului cărora le este destinat aplicația / produsul / serviciul software dezvoltatb. Cheltuieli legate de pregătirea personalului care va asigura mentenanța aplicației / produsului / serviciului software dezvoltat, dacă acesta este angajat al beneficiarului5. Cheltuieli pentru auditare intermediară/finală a proiectului: auditare financiară (conform reglementărilor naționale) și auditare tehnică (din perspectiva corespondenței rezultatului proiectului cu cererea de finanțare) (MySMIS = 7/15);6. Cheltuieli aferente managementului intern de proiect (doar dacă nu au fost acoperite în cadrul cheltuielilor de management de proiect):a. Cheltuieli salariale pentru personalul angajat al beneficiarului finanțării (MySMIS = 9/21)b. Cheltuieli de deplasare pentru personalul angajat al beneficiarului (diurnă, cazare, transport) (MySMIS = 27/98)c. Cheltuieli cu transportul de bunuri, dacă se justifică în cadrul proiectului (MySMIS = 29/105, 10/30)d. Birotică – pentru echipa de management (conform HG nr. 2139/30.11.2004, publicat în Monitorul Oficial nr. 46/13.01.2005) (MySMIS = 9/25);e. Achiziția de echipamente TIC – numai pentru echipa de management(MySMIS = 9/25);7. Cheltuieli cu abonamente și cotizații necesare pentru implementarea proiectului (valabile 12 luni după finalizarea proiectului):a. Taxe de acces la baze de date (MySMIS = 17/59); b. Abonamente la biblioteci de specialitate (MySMIS = 11/32); |

*\* Pentru a stabili TVA eligibil a fi finanțat din FESI se completează Declarația privind eligibilitatea TVA aferente cheltuielilor ce vor fi efectuate in cadrul operațiunii propuse spre finanțare din FEDR, FSE si FC 2014-2020.*

\*\* Data Center reprezintă o locație folosită pentru a găzdui sisteme de comunicații: servere, echipamente de telecomunicații, echipamente de backup, echipamente de stocare a datelor (storage) si care include **(în sensul amenajării)** conexiune la internet redundantă, alimentare redundantă cu energie electrică, sisteme de control al mediului (aer condiționat, sistem de stingere al incendiului, podea tehnologica în caz de inundație) și sisteme de securitate atât fizice (sisteme de control acces, supraveghere video, etc) cât și sisteme de securitate împotriva atacurilor informatice (Firewall, Intrussion Detection System, Intrusion Prevention System, etc.).

|  |  |
| --- | --- |
| **ATENȚIE!** | **Achiziționarea de clădire/spațiu și teren se poate face o singură dată, în cadrul unui singur tip de ajutor de stat. Un solicitant care intenționează să includă în bugetul proiectului o astfel de achiziție, va opta de la depunerea proiectului asupra tipului de ajutor de stat și nu va putea modifica această opțiune ulterior.** |

|  |  |
| --- | --- |
| **ATENȚIE!** | * + - 1. Valoarea eligibila aferentă achiziției de clădire/spațiu și teren poate fi maxim 20% din totalul cheltuielilor eligibile (mai puțin cheltuielile de minimis);
			2. Valoarea totală eligibilă a cheltuielilor de personal (*Cheltuielile cu personalul: cercetători, tehnicieni și alți membri ai personalului auxiliar, în măsura în care aceștia sunt angajați în proiect* **+** *Cheltuielile cu personalul implicat în implementarea proiectului pentru alte activități decât cele susținute prin schema de ajutor de minimis* **+** *Cheltuielile pentru detașarea de personal cu înaltă calificare de la un organism de cercetare și de difuzare a cunoștințelor sau de la o întreprindere mare, care efectuează activități de cercetare, dezvoltare și inovare, într-o funcție nou creată în cadrul întreprinderii beneficiare, fără să se înlocuiască alți membri ai personalului angajat al beneficiarului*) poate fi maxim 50% din totalul cheltuielilor eligibile (mai puțin cheltuielile de minimis);
			3. Valoarea eligibilă de *cheltuielilor de regie suplimentare și alte costuri de exploatare* poate fi maxim 15% din cheltuielile eligibile cu personalul aferente, respectiv:
1. *ajutoarelor pentru proiecte de cercetare și dezvoltare - Cheltuielile cu personalul: cercetători, tehnicieni și alți membri ai personalului auxiliar, în măsura în care aceștia sunt angajați în proiect*
2. *ajutoarelor pentru inovarea de proces și organizațională - Cheltuielile cu personalul implicat în implementarea proiectului pentru alte activități decât cele susținute prin schema de ajutor de minimis*;
	* + 1. Valoarea maximă eligibilă a ajutorului de minimis care poate fi acordată unui beneficiar trebuie sa respecte următoarele condiții simultan:
* nu poate depăși 20% din valoarea totală a cheltuielilor eligibile aferente proiectului;
* nu poate depăși echivalentul în lei a 200.000 de euro per proiect și 200.000 de euro per întreprindere pe ultimii 3 ani fiscali (care se referă la anul în curs și 2 ani anteriori);
	+ - 1. Valoarea maximă nerambursabilă aferentă activității de consultanță (punctul 3 din tabelul de mai sus - *Cheltuieli cu servicii de consultanță, avize, acorduri, autorizații*) nu depășește 10% din valoarea maximă eligibilă, aferentă proiectului, cu condiția încadrării în suma aferentă de minimis la care are dreptul solicitantul.
 |

|  |  |
| --- | --- |
| ***ATENȚIE!*** | La depunerea proiectului solicitantul va justifica în cererea de finanțare și/sau planul de afaceri necesitatea achiziționării de clădire/spațiu, teren raportată la estimarea din buget – dacă este cazul.Pentru achiziția de clădire/spațiu și teren în etapa de contractare, beneficiarul va trebui să prezinte următoarele documente:* Raport de expertiză întocmit de către un evaluator independent autorizat prin care se certifică dacă costul clădirii/spațiului/terenului nu excedă valoarea de piață și dacă imobilul respectă condițiile tehnice prevăzute în legislația națională. În acest raport, costul clădirii/spațiului și costul terenului trebuie specificate separat.
* Antecontract de vânzare/cumpărare pentru clădirea/spațiul și terenul unde se va efectua investiția

Dacă în raportul de expertiză/Antecontractul de vânzare/cumpărare, valoarea clădirii/spațiului și terenului este mai mică decât valoarea aprobată, valoarea eligibilă va fi diminuată, prin includerea în categoria cheltuielilor neeligibile a diferenței. Dacă suprafața clădirii/spațiului și terenului diferă față de cea justificată la depunerea proiectului, valoarea eligibilă aferentă clădirii/spațiului și terenului se va modifica doar în sensul scăderii proporționale, dar fără a depăși valoarea aprobată.În termen de 3 luni de la semnarea contractului de finanțare, beneficiarul este obligat să prezinte actul de dobândire al clădirii/spațiului și terenului și să solicite la rambursare cheltuielile aferente:* Clădirii/spațiului și terenului
* Serviciilor de consultanță pentru elaborarea documentațiilor necesare depunerii proiectului (cerere de finanțare, plan de afaceri, studiu de fezabilitate, raport de expertiză, etc.)

Beneficiarul trebuie să prezinte la respectiva cerere de rambursare/plată, extrasul de carte funciară (în copie conformă cu originalul) care să probeze faptul că clădirea/spațiul și terenul unde se va realiza investiția, sunt libere de orice sarcini și servituți și să nu facă obiectul unor litigii în curs de soluționare la instanțele judecătorești și nici al unor revendicări potrivit unor legi speciale în materie sau a dreptului comun.Clădirea/spațiul achiziționat va fi destinat exclusiv activității de cercetare-dezvoltare-inovare și activităților suport derulate de către întreprindere în vederea implementării proiectului.Se va detalia, în cadrul cererii de finanțare și a planului de afaceri, necesitatea achiziționării clădirii/spațiului și/sau terenului si modalitatea în care aceasta va fi utilizat în cadrul implementării proiectului. În cazul în care cheltuielile efectuate cu achiziția de clădire/spațiu și teren depășesc valoarea aprobată din buget, acestuia i se va rambursa doar valoarea aprobată, restul valorii fiind considerată neeligibilă.**În cazul în care beneficiarul nu solicită cheltuielile aferente achiziției de clădire/spațiu și teren în termenul menționat, acestea se vor considera neeligibile, prin urmare nu se vor mai putea solicita/rambursare.****Nu vor fi decontate cheltuielile notariale aferente achiziționării clădirii / spațiului / terenului.** |

|  |  |
| --- | --- |
| ***ATENȚIE!*** | Cheltuiala cu taxa pe valoarea adăugată este eligibilă dacă este nerecuperabilă, potrivit legii.Valoarea totală a cheltuielilor eligibile se calculează inclusiv cu TVA în cazul în care solicitantul a optat pentru a da o declarație pe propria răspundere privind taxa pe valoarea adăugată nerecuperabilă. În afara cheltuielilor eligibile, proiectul poate necesita o serie de alte cheltuieli care nu sunt eligibile, dar sunt necesare pentru buna implementare a proiectului. Aceste cheltuieli se suportă de către beneficiar, fără a fi luate în considerare la determinarea asistenței financiare nerambursabile. |

AM POC / OIPSI au dreptul să verifice rezonabilitatea costurilor, conform dispozițiilor legale, în baza documentelor solicitate și/sau a investigațiilor proprii, încă din faza de evaluare a proiectelor **\***

*\* Conform prevederilor Ordonanței de Urgență a Guvernului nr. 66 din 29 iunie 2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare; Hotărârii Guvernului nr. 875 din 31 august 2011 pentru aprobarea Normelor metodologice de aplicare a prevederilor Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente, cu modificările și completările ulterioare.*

Următoarele cheltuieli de informare și publicitate vor fi rambursate în limitele stabilite mai jos. Proiectul poate conține și alte cheltuieli de informare și publicitate, inclusiv de promovare a rezultatului proiectului, chiar dacă nu sunt menționate mai jos, conform Manualului de Identitate Vizuală :

|  |  |  |  |
| --- | --- | --- | --- |
| **Nr.** | **Activitatea de informare și publicitate** | **Nr. bucăți maxim decontat** | **Asistență nerambursabilă inclusiv TVA (lei)** |
|  | Anunț/comunicat de presă privind începerea proiectului **– obligatoriu** | 1 | 3.000 lei/buc |
|  | Anunț/comunicat de presă la finalizarea proiectului- **obligatoriu** | 1 | 3.000 lei/buc |
|  | Realizarea de panouri de informare (**obligatoriu** pentru proiectele cu o valoare mai mare de 500.000 Euro) | 1  | 5.000 lei/buc |
|  | Realizarea de etichete autocolante pentru echipamentele achiziționate prin proiect – **obligatoriu** | 10% mai mult decât nr. echipamentelor achiziționate prin proiect  | 5 lei/autocolant |
|  | Sigla Uniunii Europene, Sigla Guvernului României și sigla Instrumentelor Structurale în România postate pe site-ul realizat prin proiect - **obligatoriu** | - | Nu se decontează |
|  | Un link către site-ul web al Instrumentelor Structurale în România, [www.fonduri-ue.ro](http://www.fonduri-ue.ro) postat pe site-ul solicitantului – **obligatoriu** | - | Nu se decontează |

|  |  |
| --- | --- |
| ***ATENȚIE!*** | Nu vor fi finanțate proiecte care prevăd doar:1. cheltuieli eligibile în cadrul schemei de minimis

și/sau 1. cheltuieli cu achiziția de clădire/spațiu și teren.

Nu vor fi finanțate proiecte care prevăd exclusiv cheltuieli pentru echipamente destinate fazei de punere in funcțiune.Activitățile finanțate pentru achiziționarea de active corporale și necorporale trebuie să constituie investiții inițiale pentru solicitant, în conformitate cu prevederile Regulamentului (CE) 651/2014.Pentru a fi eligibile serviciile juridice decontate prin proiect nu trebuie să reprezinte o activitate continuă sau periodică și nici nu pot fi legate de costurile de exploatare obișnuite ale întreprinderii, cum ar fi serviciile normale sau periodice, de consultanță fiscală sau consultanță juridică.În cazul în care valoarea reală a cheltuielilor este mai mare decât cea aprobată, ca urmare a actualizării devizului aprobat, atunci beneficiarul va trebui să suporte diferența apărută.Cheltuielile eligibile efectiv realizate care se iau în considerare la rambursare nu pot depăși sumele stabilite inițial prin contractul de finanțare.Pe parcursul implementării proiectului, cheltuielile efectuate în timpul implementării proiectului și considerate neeligibile la verificarea unei cereri de rambursare vor fi suportate de către beneficiar. |

|  |  |
| --- | --- |
| ***ATENȚIE!*** | Pentru justificarea bugetului proiectului este necesar sa se prezinte minim 2 oferte (justificări) de preț pentru fiecare achiziție de bunuri / servicii / lucrări, documente care vor fi atașate cererii de finanțare. Se acceptă pentru justificarea prețului și sursele online, evidențiate prin capturi de ecran și linkuri către portalurile web, dar și a altor surse precum reviste de specialitate, etc. |

|  |  |
| --- | --- |
| ***ATENȚIE!*** | În MySMIS, bugetul proiectului va fi construit pe categorii de activități/cheltuieli. Rambursarea cheltuielilor se va face pe categorii de cheltuieli, cu încadrarea în totalul sumei aprobate pentru categoria respectivă.La depunerea cererii de finanțare, solicitantul va încărca și bugetul defalcat pe fiecare linie de cheltuială (pe modelul anexat la prezentul ghid al solicitantului – sheet-ul *buget defalcat pe cheltuieli*) – pentru verificare rezonabilității prețurilor.De asemenea, solicitantul va încărca și bugetul aferent detalierii cheltuielilor salariale (model anexat – sheet-ul *buget defalcat salarii*). |

Tipurile de cheltuieli menționate mai sus trebuie să respecte prevederile HG nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare.

În afara acestor cheltuieli eligibile, proiectul poate necesita o serie de alte cheltuieli care nu sunt eligibile, dar sunt necesare pentru buna implementare a proiectului. Aceste cheltuieli se suportă de către beneficiar, fără a fi luate în considerare la determinarea asistenței financiare nerambursabile.

Toate cheltuielile efectuate pentru realizarea unei imobilizări corporale recunoscută ca activ se vor înregistra în contabilitate în conformitate cu OMFP nr. 1802/2014 pentru aprobarea Reglementărilor contabile privind situațiile financiare anuale individuale și situațiile financiare anuale consolidate și vor reprezenta valoarea totală a activului. Aceeași regulă se aplică și pentru imobilizările necorporale.

Cheltuielile cu personalul se stabilesc proporțional cu timpul efectiv alocat activităților în proiect și includ remunerația netă și contribuțiile/taxele aferente, la care se adaugă contribuțiile angajatorului. Contribuțiile angajatorului reprezintă cheltuieli eligibile și se evidențiază separat în cadrul bugetului.

În echipa de management a proiectului, o singură persoană poate ocupa poziția de manager de proiect.

În cazul în care activitatea zilnică în cadrul proiectului este efectuată parțial, decontarea se va determina în baza retribuției echivalente pe oră, luând ca punct de referință numărul de zile lucrătoare din luna respectivă și ziua de lucru de opt ore.

Durata timpului de muncă stabilit pentru persoanele angajate trebuie să respecte prevederile în vigoare ale legislației muncii.

Pentru persoanele angajate sunt eligibile inclusiv cheltuielile cu concediul de odihnă corespunzător timpului efectiv lucrat pentru angajator în implementarea proiectului cu respectarea prevederilor în vigoare ale legislației muncii.

Nu sunt eligibile cheltuielile cu concediile medicale efectuate.

|  |  |
| --- | --- |
| ***ATENȚIE!*** | 1. În cazul în care valoarea reală a cheltuielilor ca urmare a derulării achizițiilor aferente proiectului este mai mare decât cea aprobată, atunci beneficiarul va trebui să suporte diferența apărută. 2. Cheltuielile eligibile care se iau în considerare la rambursare nu pot depăși sumele stabilite inițial prin contractul de finanțare. 3. Cheltuielile efectuate în timpul implementării proiectului și considerate neeligibile la verificarea unei cereri de rambursare vor fi suportate de către beneficiar.4. AMPOC/OIPSI își rezervă dreptul de a nu achita ajutorul de stat sau de minimis sau de a solicita recuperarea ajutoarelor deja acordate în cazul în care documentele și/sau informațiile furnizate de către beneficiar în documentele depuse se dovedesc a fi incorecte sau false.5. Cheltuiala cu taxa pe valoarea adăugată este eligibilă dacă este nerecuperabilă, potrivit legii.6. Valoarea totală a cheltuielilor eligibile se calculează inclusiv cu TVA în cazul în care solicitantul a optat pentru a da o declarație pe propria răspundere privind taxa pe valoarea adăugată nerecuperabilă. 7. În afara cheltuielilor eligibile, proiectul poate necesita o serie de alte cheltuieli care nu sunt eligibile, dar sunt necesare pentru buna implementare a proiectului. Aceste cheltuieli se suportă de către beneficiar, fără a fi luate în considerare la determinarea asistenței financiare nerambursabile. |

|  |  |
| --- | --- |
| ***ATENȚIE!*** | Sunt decontate numai serviciile care au legătură directă cu proiectul. |

|  |  |
| --- | --- |
| ***ATENȚIE!*** | Beneficiarii răspund de buna funcționare a echipamentelor achiziționate în cadrul proiectului. |

**2.5 Cheltuieli neeligibile**

Tipuri de cheltuieli neeligibile:

1. taxa pe valoarea adăugată aferentă cheltuielilor neeligibile;
2. taxa pe valoarea adăugată recuperabilă/deductibilă potrivit legii;
3. taxa de timbru verde;
4. cheltuieli de mentenanță a investiției;
5. cheltuieli cu concedii medicale;
6. dobânzi debitoare;
7. achiziția de echipamente și autovehicule sau mijloace de transport second-hand;
8. amenzi, penalități și cheltuieli de judecată ce cad în sarcina solicitantului;
9. costurile pentru operarea investiției în perioada de sustenabilitate a proiectului;
10. sumele rezultate din diferențele de curs valutar;
11. contribuțiile în natură;
12. cheltuielile efectuate cu achizițiile în regim de leasing;
13. dobânda și alte comisioane aferente creditelor;
14. cheltuielile pentru locuințe;
15. provizioane;
16. cheltuieli cu asigurarea pe timpul operării;
17. fondul de rulment;
18. cheltuielile nedeductibile fiscal conform Legii nr. 227/2015 privind Codul Fiscal, cu modificările și completările ulterioare.

**CAPITOLUL 3. COMPLETAREA CERERII DE FINANTARE**

Pentru a propune un proiect în vederea finanțării, solicitantul trebuie să completeze în limba română cererea de finanțare în sistemul electronic MySMIS, în cadrul apelului aferent prezentului ghid al solicitantului.

Anexele se vor completa conform modelelor și se vor încărca și transmite tot prin sistemul informatic MySMIS 2014. Transmiterea unei Cereri de Finanțare reprezintă un angajament oficial al solicitantului, conform căruia toate detaliile proiectului sunt corecte și reale. Totodată, reprezintă o confirmare a faptului că, dacă finanțarea se acordă, solicitantul se angajează să implementeze proiectul în condițiile descrise în Cererea de Finanțare și în concordanță cu condițiile stabilite în Contractul de Finanțare.

**3.1 Înregistrarea în sistemul MySMIS 2014 a solicitantului**

Înainte de demararea completării conținutului Cererii de finanțare, solicitanții au obligația înregistrării în sistem, conform indicațiilor furnizate pe site-ul [https://2014.mysmis.ro](https://2014.mysmis.ro/) . <http://www.fonduri-ue.ro/>. Odată cu înregistrarea solicitantului, este necesară completarea tuturor câmpurilor, întrucât informațiile din această secțiune sunt esențiale pentru evaluarea eligibilității solicitantului sau pentru evaluarea tehnico-economică.

Astfel, la secțiunea solicitant se vor regăsi următoarele informații:

* Date de identificare (denumire, tip – se va selecta dintr-un nomenclator, etc);
* Reprezentant legal (funcție, nume, prenume, data nașterii, CNP, date de contact);
* Sediul social;
* Date financiare:
	+ conturi bancare;
	+ exerciții financiare;
* Finanțări:
	+ Asistență acordată anterior, unde se completează cu informații privind proiectele derulate anterior de către solicitant, încheiate sau aflate în derulare;
	+ Asistență solicitată, unde se completează cu informații privind proiectele depuse pentru obținerea de finanțare pe alte programe.

**Notă:** informațiile nu trebuie să se limiteze la programele / proiectele finanțate din fonduri europene structurale și de investiții, ci se vor prezenta toate tipurile de finanțări.

|  |  |
| --- | --- |
| ***ATENȚIE!*** | 1. Se va acorda atenție corelării informațiilor din Cererea de Finanțare care au fost preluate/extrase din documentele anexate Cererii de Finanțare (după caz: studiu de fezabilitate, CV, etc.). Necorelarea acestor informații sau prezentarea unor informații incomplete se constituie în motive de depunctare.2. În completarea Secțiunii „Bugetul proiectului/Surse de finanțare” din Cererea de finanțare, solicitantul va ține cont de criteriile de eligibilitate a cheltuielilor și de modalitatea de stabilire a contribuției proprii. Bugetul trebuie să fie construit în mod echilibrat și să reflecte în mod realist costurile pentru activitățile previzionate a se realiza prin proiect. |

**3.2 Lista documentelor care însoțesc Cererea de finanțare**

|  |  |
| --- | --- |
|  | **Denumire document** |
|  | Declarație privind încadrarea solicitantului/partenerilor în categoria microîntreprinderilor, întreprinderilor mici și mijlocii și (dacă este cazul) și calculul pentru întreprinderi partenere sau legate completată conform modelului standard – dacă este cazul, conform modelului standard publicat în Legea 346/2004 privind stimularea înființării și dezvoltării întreprinderilor mici și mijlocii– pentru solicitant/parteneri |
|  | Acordul de parteneriat, în cazul solicitanților de tip consorțiu de întreprinderi – conform modelului anexat |
|  | Studiu de fezabilitate – numai pentru proiectele strategice inovative |
|  | Plan de afaceri**[[5]](#footnote-6)** |
|  | Declarație pe proprie răspundere privind eligibilitatea solicitantului/partenerilor |
|  | Declarația pe propria răspundere de angajament a solicitantului/partenerilor |
|  | Declarație privind eligibilitatea solicitantului în vederea acordării ajutorului de minimis și conform prevederilor referitoare la întreprinderea unică |
|  | Declarație privind încadrarea în limita de 200.000 euro pe durata oricărei perioade de 3 ani, pentru serviciile de consultanță în domeniul inovării și serviciile de sprijinire a inovării - dacă este cazul |
|  | Actul de împuternicire în cazul în care Cererea de finanțare nu este semnată de reprezentantul legal al solicitantului, ci de o persoană împuternicită în acest sens. Poate fi anexat orice document administrativ emis de reprezentantul legal în acest sens, cu respectarea prevederilor legale.ATENȚIE! În cazul în care există un act de împuternicire, toate documentele din dosarul aplicației trebuie semnate de către împuternicit |
|  | Hotărârea CA/AGA de aprobare a proiectului și a cheltuielilor legate de proiect, atât a valorii totale a proiectului, cât și a cofinanțării proprii (semnată de către toți acționarii), cu menționarea denumirii complete a proiectului sau Deciziaacționarului unic (și pentru parteneri dacă este cazul) |
|  | Bilanțul contabil pentru ultimul exercițiu financiar încheiat bilanțul contabil sau bilanțul semestrial/ultima balanță numai in cazul întreprinderilor înființate în anul 2018, inclusiv Contul de Profit și Pierderi, înregistrat la instituția abilitată. În cazul în care solicitantul este un consorțiu de IMM-uri, bilanțurile contabile pentru fiecare din firmele din consorțiu - pentru ultimul exercițiu financiar încheiat sau bilanțul contabil semestrial/ultima balanță numai în cazul întreprinderilor înființate în anul 2018, inclusiv Contul de Profit și Pierderi, înregistrat la instituția abilitată\*. Pentru verificarea îndeplinirii prevederilor legale privind încadrarea în tipul de întreprindere eligibilă, fiecare IMM va prezenta și bilanțurile firmelor partenere/legate. |
|  | Diagrama Gantt aferentă calendarului de activități previzionate a se realiza în vederea implementării proiectului, generată de sistemul MySMIS |
|  | CV-urile și atribuțiile persoanelor (angajate ale solicitantului) implicate implementarea proiectului sau a urmăririi contractelor ce au ca scop implementarea proiectului. |
|  | Descrierea condițiilor și a cerințelor pentru servicii de management de proiect externalizat pe perioada implementării – dacă este cazul |
|  | Declarație pe propria răspundere asupra locației/locațiilor unde se implementează proiectul. |
|  | Decizia/ordinul privind recuperarea ajutorului de stat, ordinul de recuperare al instanței judecătorești și dovada efectuării plății (dacă este cazul). |
|  | Declarația solicitantului privind eligibilitatea / nedeductibilitatea TVA aferente cheltuielilor eligibile incluse în bugetul proiectului propus spre finanțare din instrumente structurale (dacă este cazul) – conform OMFE nr. 2690/2015 |
|  | Declarația privind conflictul de interese – pentru fiecare membru al echipei de implementare |
|  | Adeverință sau orice alt document emis de președintele/vicepreședintele clusterului, care dovedește apartenența solicitantului la acel cluster (dacă este cazul).În cazul parteneriatelor – pentru lider și fiecare partener. |
|  | Documentul care atesta înscrierea oficiala a clusterului conform legislației in vigoare – daca este cazul. |
|  | Statutul/protocolul/acordul de colaborare al clusterului, din care să rezulte faptul că acesta este centrat pe TIC |
|  | Anexă privind domeniile de aplicare aferente proiectelor depuse în cadrul acțiunii 2.2.1 |
|  | Minim 2 oferte (justificări) de preț pentru fiecare achiziție de bunuri/servicii/lucrări, inclusiv studii de piață sau analize de preț detaliate care sa justifice valorile estimate ale achizițiilor bugetate. documente care vor fi atașate cererii de finanțare |
|  | Bugetul defalcat pentru salarii (anexa 9 – sheet-ul *buget defalcat salarii*) |
|  | Bugetul defalcat pentru verificare rezonabilitate preturi (anexa 9 – sheet-ul buget defalcat pe cheltuieli ) |
|  | Aviz ITI Delta Dunării – pentru conformitate cu Strategia integrată de dezvoltare durabilă a Deltei Dunării aprobată prin Hotărârea Guvernului nr. 602/2016. |

*\* Se vor ataşa, la cererea de finanţare, situaţiile financiare (bilanţul/balanța şi contul de profit şi pierdere) pentru anul fiscal precedent datei la care se depune cererea de finanţare. In cazul in care situațiile nu au fost încă depuse la organul fiscal competent, se vor anexa situațiile financiare aprobate de adunarea generală a acţionarilor sau asociaţilor și dovada aprobării respective. În situația în care proiectul ajunge în etapa de contractare, solicitantul va prezenta obligatoriu dovada înregistrării situațiilor financiare la instituția abilitată.*

|  |  |
| --- | --- |
| ***ATENȚIE!*** | Toate documentele vor fi încărcate în sistemul MySMIS în format \*.pdf și vor fi semnate electronic în interior de către reprezentantul legal/împuternicit. |

|  |  |
| --- | --- |
| ***ATENȚIE!*** | La Cererea de Finanțare pot fi anexate orice alte documente pe care solicitantul le consideră utile pentru justificarea/argumentarea proiectului propus spre finanțare. |

|  |  |
| --- | --- |
| ***ATENȚIE!*** | Dacă Studiul de fezabilitate sau Planul de afaceri nu sunt anexate, proiectul este respins fără a fi solicitate documente și informații suplimentare |

|  |  |
| --- | --- |
| ***ATENȚIE!*** | Documentele scanate trebuie să fie semnate electronic de către solicitant (reprezentantul legal al solicitantului/ persoana împuternicită).  |

|  |  |
| --- | --- |
| ***ATENȚIE!*** | Dacă lipsesc documentele aferente a cel puțin 3 dintre punctele menționate mai sus (oricare dintre ele), proiectul va fi respins automat, fără a mai fi cerute clarificări. |

|  |  |
| --- | --- |
| ***ATENȚIE!*** | Modelul de CV se poate regăsi la <https://europass.cedefop.europa.eu/ro/documents/CURRICULUM-VITAE/TEMPLATES-INSTRUCTIONS>  |

|  |  |
| --- | --- |
| ***ATENȚIE!*** | 1. În cazul în care se intenționează contractarea managementului proiectului, ulterior semnării contractului de finanțare, în cadrul cererii de finanțare se vor descrie condițiile minime (experiența similară, expertiza etc.) și cerințele/atribuțiile pentru serviciile de management al proiectului.
2. Se va preciza modul în care se va asigura monitorizarea implementării proiectului:
	1. strategia (procedura) pe care o are solicitantul în acest sens;
	2. calendarul activităților de monitorizare;
	3. procedura de verificare/supervizare a activității echipei de management, în cazul în care este contractată.
 |

**CAPITOLUL 4. PROCESUL DE EVALUARE ȘI SELECȚIE**

**4.1 Descriere generală**

Cererile de finanțare depuse vor parcurge un proces de evaluare și selecție, în vederea stabilirii proiectelor aprobate. Procesul de evaluare și selecție constă în parcurgerea următoarelor etape:

- etapa de verificare a conformității administrative a dosarului Cererii de finanțare și a eligibilității solicitantului și a proiectului;

- etapa de evaluare tehnico-economică a propunerii de proiect;

- etapa de selecție a proiectelor.

În cazul în care solicitantul nu îndeplinește cerințele aferente oricărei etape menționată anterior, acesta va primi o scrisoare de respingere.

*4.1.1 Verificarea conformității administrative și a eligibilității*

Pentru verificarea conformității administrative și de eligibilitate a Cererii de finanțare se utilizează un sistem de evaluare de tip DA/NU.

**Verificarea caracterului inovativ va fi făcută de experți externi, înainte de demararea evaluării efective a conformității administrative și va avea caracter eliminatoriu - dacă răspunsul la acest punct este 'NU', proiectul va fi respins automat.**

Evaluarea acestui punct se face pe baza descrierii pe care fiecare solicitant trebuie să o facă în cadrul cererii de finanțare și/sau studiului de fezabilitate.

Experții externi vor trebui să explice pe larg răspunsul pe care îl vor da la acest punct. Răspunsul se bazează pe descrierea făcută de solicitant, pe experiența proprie în domeniu, pe cunoștințele referitoare la produsele/serviciile echivalente existente pe piață la momentul evaluării.

Dacă pentru verificarea criteriilor din etapa administrativă și a eligibilității, se constată că sunt necesare informații/documente/clarificări suplimentare față de cele depuse, acestea vor fi solicitate prin sistemul MySMIS. Rămâne în responsabilitatea solicitantului să se asigure că răspunsul este transmis tot prin sistemul electronic MySMIS în 5 zile lucrătoare de la trimiterea solicitării de clarificări.

Dacă solicitantul nu răspunde la clarificări în acest termen, cererea de finanțare este respinsă. Dacă răspunsul solicitantului este incomplet, va fi posibilă o singură revenire la solicitarea de clarificări, care respectă principiile de întocmire și transmitere a primei solicitări. Dacă solicitantul nu răspunde în termenul de 5 zile lucrătoare sau răspunsul este incomplet, proiectul este respins.

În cazul în care solicitantul modifică, prin răspunsurile pe care le prezintă, conținutul ideii de proiect și/sau a bugetului, experții evaluatori au obligația de a respinge proiectul.

Pentru ca un proiect să treacă în etapa de evaluare tehnico-economică, este necesar ca proiectul să obțină ˝DA˝ la toate întrebările din grila de verificare a conformității administrative și a eligibilității.

*4.1.2. Evaluarea tehnico-economică*

În această etapă vor fi evaluate doar acele proiecte care îndeplinesc criteriile administrative și de eligibilitate.

Evaluarea cererilor de finanțare/proiectelor se va face în mod individual de către experți externi desemnați pe fiecare proiect, pentru fiecare dintre criteriile/subcriteriile de evaluare descrise în grilele de evaluare tehnică și financiară, prin acordarea de puncte (numere întregi, în limitele maximale prevăzute în grila de evaluare tehnico-economică), însoțită de justificarea alegerii punctajelor acordate.

Criteriile de evaluare principale pe baza cărora vor fi punctate proiectele sunt:

* **Relevanța** - Se urmărește potențialul de dezvoltare a companiilor prin investiții în cercetarea, dezvoltarea și inovația în domeniul TIC și aplicarea rezultatelor obținute prin respectivele investiții în unul sau mai multe sectoare de activitate, precum și modul în care produsele / serviciile / aplicațiile vor fi integrate în domeniile de aplicabilitate. Este important de evidențiat valoarea inovativă a produsului / serviciului / aplicației dezvoltate.
* **Impactul socio-economic** – Se urmărește efectul pe care îl are proiectul propus asupra dezvoltării clusterului sau a creșterii competitivității întreprinderii. La acest criteriu se va evalua impactul proiectului în sectorul socio-economic căruia i se adresează rezultatele obținute cu investiția propusă prin proiect, în cadrul strategiei naționale de competitivitate sau altor strategii sectoriale și/sau regionale. Pentru acordarea punctajului analiza va avea în vedere corelarea conținutului proiectului cu Strategia națională privind Agenda Digitală pentru România 2020, respectiv: „*Pentru a face saltul spre modele de dezvoltare bazate pe inovare, este nevoie de o colaborare între actorii din industria TIC, ideal în structuri de tip cluster. Aceste structuri oferă, prin definiție, și demonstrat empiric în multe locuri din lume, un acces facil și rapid la rezultatele cercetării în vederea implementării acestora în producție și realizării de produse inovative utilizând tehnologii performante, cât și a strategiilor comune de dezvoltare, pornind de la cele de cooperare în producție și achiziție de tehnologii și echipamente performante destinate utilizării în comun, până la cele de marketing. Se cumulează astfel, pe un plan superior, avantajele de diversitate și complementaritate ale rețelei cu ale intensei întrepătrunderi dintre activitățile implicate. Susținând clustere care să conducă la integrarea lanțurilor valorice la nivel local/regional/național, se poate facilita trecerea de la outsourcing la software la comandă, ulterior la cercetare și dezvoltare internă de produse IT și într-un final la produse proprii. Astfel de clustere au puterea de a atrage în interiorul lor noi companii dezvoltatoare de produse inovative, motivându-le să dezvolte produse cu aplicabilitate pe piața internă și să contribuie la creșterea exporturilor prin dezvoltarea unor noi branduri internaționale puternice.”*
* **Sustenabilitatea** - Beneficiarul trebuie să demonstreze că poate susține rezultatele proiectului pe termen lung. La acest criteriu se vor evalua durabilitatea proiectului evidențiată prin validarea produsului / serviciului/ aplicației de către piață și rezultatele analizei financiare din Studiul de fezabilitate/Planul de afaceri. Rezultatele analizei financiare trebuie să demonstreze capacitatea întreprinderii de a susține financiar investiția cel puțin 3 ani după finalizarea proiectului, prin acoperirea costurilor de operare și întreținere. Solicitantul va dovedi capacitatea de a asigura menținerea, întreținerea și funcționarea investiției/ întreprinderii, pe fiecare dintre cei 3 ani de după încheierea proiectului și încetarea finanțării nerambursabile.
* **Eficiența** – Acest criteriu se referă la capacitatea beneficiarului de a implementa proiectul prin existența unei echipe de implementare experimentate și în coerență cu activitățile proiectului precum și gradul de pregătire și maturitate al proiectului propus. Se va urmări cât de bine își propune proiectul să transforme activitățile în rezultate imediate. La acest criteriu se vor puncta:
* experiența echipei de proiect (management și tehnic) de a implementa proiectul - prin analiza CV-urilor; Se vor evalua și experții externi cooptați care și-au manifestat intenția de a participa la implementarea proiectului prin încheierea unui acord de participare în proiect.
* resursele umane și financiare să fie estimate corect și repartizate adecvat pe activități;
* descrierea clară a obiectivelor urmărite prin realizarea proiectului;
* planificarea activităților este realistă și gradul de realizare a obiectivelor proiectului poate fi atins;
* proiectul conține indicatori măsurabili și cuantificabili ce pot fi verificați în mod obiectiv
* derularea activităților trebuie să urmeze o secvență logică și să conducă la rezultatele propuse
* corelarea între cererea de finanțare și datele din studiul de fezabilitate, planul de afaceri și calitatea propunerii tehnice și financiare: obiective și activități clare, planificarea adecvată a implementării, coerența obiectivelor planificate cu activitățile propuse, graficul de implementare și buget.
* coerența realizării documentației ( studiul de fezabilitate/ planul de afaceri)
* eligibilitatea cheltuielilor propuse și respectarea condițiilor de finanțare și dacă bugetul și devizul sunt corect întocmite și corelate cu activitățile proiectului

Punctajul final total rezultat va fi reprezentat de media aritmetică a punctajelor totale acordate de către evaluatori.

Dacă pentru verificarea criteriilor din etapa tehnico-economică, se constată că sunt necesare informații/clarificări suplimentare față de cele depuse, acestea vor fi solicitate prin sistemul MySMIS. Rămâne în responsabilitatea solicitantului să se asigure că răspunsul este transmis tot prin sistemul electronic MySMIS în termen de 5 zile lucrătoare de la trimiterea solicitării de clarificări.

Dacă solicitantul nu răspunde la clarificări în termenul prevăzut, proiectul este evaluat în baza documentelor existente.

Dacă răspunsul solicitantului este incomplet, va fi posibilă o singură revenire la solicitarea de clarificări, care respectă principiile de întocmire și transmitere a primei solicitări. Dacă solicitantul nu răspunde în termenul de 5 zile lucrătoare sau răspunsul este incomplet, proiectul este evaluat în baza documentelor existente.

În cazul în care solicitantul modifică, prin răspunsurile pe care le prezintă, bugetul proiectului (cu excepția cazului în care experții evaluatori solicită diminuarea bugetului cu anumite cheltuieli considerate neeligibile) și/sau a conținutul ideii de proiect, experții evaluatori au obligația de a respinge proiectul.

În cursul evaluării tehnico-economice, bugetul proiectului poate suferi modificări în sensul reducerii cheltuielilor eligibile cu valoarea cheltuielilor considerate neeligibile. Evaluatorii au competența să considere anumite cheltuieli neeligibile, sau să aprecieze că unele cheltuieli sunt nejustificate sau disproporționate în raport cu obiectivele proiectului, în cazul în care:

* nu sunt aferente activității specifice proiectului;
* sunt supradimensionate față de nivelul pieței sau față de activitățile proiectului

(rezonabilitatea preturilor );

* nu au legătură directă cu proiectul propus.

În cadrul fiecărei linii bugetare, beneficiarii vor estima doar în lei valoarea bunurilor și serviciilor care presupun cheltuieli în valută, cu precizarea cursului valutar BNR utilizat.

**4.2 Grile de evaluare**

**4.2.1 Grila de verificare administrativă și a eligibilității**

|  |
| --- |
| **VERIFICARE ADMINISTRATIVĂ** |
| **Nr.****crt.** | **Documente verificate** | **DA** | **NU** | **Obs.** |
|  | Declarație privind încadrarea solicitantului / partenerilor în categoria microîntreprinderilor, întreprinderilor mici și mijlocii, și (dacă este cazul) calculul pentru întreprinderi partenere sau legate – conform modelului standard publicat în Legea nr. 346/2004 privind stimularea înființării și dezvoltării întreprinderilor mici și mijlocii - pentru solicitant/parteneri |  |  |  |
|  | **Acordul de parteneriat**, în cazul solicitanților de tip consorțiu de întreprinderi – conform modelului anexat |  |  |  |
|  | **Studiu de fezabilitate [[6]](#footnote-7)** - numai pentru proiectele strategice inovative |  |  |  |
|  | **Planul de afaceri** **[[7]](#footnote-8)** |  |  |  |
|  | **Declarația de eligibilitate** – pentru solicitant și fiecare partener |  |  |  |
|  | **Declarația de angajament** – pentru solicitant și fiecare partener |  |  |  |
|  | **Declarație** privind eligibilitatea solicitantului în vederea acordării ajutorului ˝de minimis˝ și conform prevederilor referitoare la întreprinderea unică |  |  |  |
|  | Declarație privind încadrarea în limita de 200.000 euro pe durata oricărei perioade de 3 ani, pentru serviciile de consultanță în domeniul inovării și serviciile de sprijinire a inovării - dacă este cazul |  |  |  |
|  | **Actul de împuternicire** în cazul în care Cererea de finanțare nu este semnată de reprezentantul legal al solicitantului, ci de o persoană împuternicită în acest sens. Poate fi anexat orice document administrativ emis de reprezentantul legal în acest sens, cu respectarea prevederilor legale.ATENȚIE! În cazul în care există un act de împuternicire, toate documentele din dosarul aplicației trebuie semnate de către împuternicit. |  |  |  |
|  | **Hotărârea CA/AGA de** **aprobare a** proiectului și a cheltuielilor legate de proiect, atât a valorii totale a proiectului, cât și a cofinanțării proprii (semnată de către toți acționarii), cu menționarea denumirii complete a proiectului sau Deciziaacționarului unic. (și pentru parteneri dacă este cazul) |  |  |  |
|  | **Bilanțul contabil** pentru ultimul exercițiu financiar încheiat sau bilanțul contabil semestrial/ultima balanță numai in cazul întreprinderilor înființate în anul 2018, inclusiv Contul de Profit și Pierderi, înregistrat la instituția abilitată. În cazul în care solicitantul este un consorțiu de IMM-uri, bilanțurile contabile pentru fiecare din firmele din consorțiu - pentru ultimul exercițiu financiar încheiat sau bilanțul contabil semestrial/ultima balanță numai in cazul întreprinderilor înființate în anul 2018, inclusiv Contul de Profit și Pierderi, înregistrat la instituția abilitată\*.Pentru verificarea îndeplinirii prevederilor legale privind încadrarea în tipul de întreprindere eligibilă, fiecare IMM va prezenta și bilanțurile firmelor partenere/legate. |  |  |  |
|  | **Diagrama Gantt** aferentă calendarului de activități previzionate a se realiza în vederea implementării proiectului, generată de sistemul MySMIS. |  |  |  |
|  | **CV-urile și atribuțiile** persoanelor (angajate ale solicitantului) implicate implementarea proiectului sau a urmăririi contractelor ce au ca scop implementarea proiectului. |  |  |  |
|  | **Descrierea condițiilor** și a cerințelor pentru servicii de management de proiect externalizat pe perioada implementării – dacă este cazul |  |  |  |
|  | **Declarație** pe propria răspundere asupra locației/locațiilor unde se implementează proiectul. |  |  |  |
|  | **Decizia/ordinul privind recuperarea ajutorului de stat**, ordinul de recuperare al instanței judecătorești și dovada efectuării plății (dacă este cazul). |  |  |  |
|  | **Declarația solicitantului** privind eligibilitatea / nedeductibilitatea TVA aferente cheltuielilor eligibile incluse în bugetul proiectului propus spre finanțare din fonduri structurale (dacă este cazul)  |  |  |  |
|  | **Declarația privind** conflictul de interese – pentru fiecare membru al echipei de implementare |  |  |  |
|  | Adeverință sau orice alt document emis de președintele/vicepreședintele Clusterului, care dovedește apartenența solicitantului la acel cluster (dacă este cazul). În cazul parteneriatelor – pentru lider și fiecare partener. |  |  |  |
|  | Statutul / protocolul / acordul de colaborare al clusterului, din care să rezulte faptul că acesta este centrat pe TIC (dacă este cazul) |  |  |  |
|  | Documentul care atesta înscrierea oficială a clusterului conform legislației in vigoare – daca este cazul. |  |  |  |
|  | Anexă privind domeniile de aplicare aferente proiectelor depuse în cadrul acțiunii 2.2.1 |  |  |  |
|  | Bugetul defalcat pentru salarii (anexa 9 – sheet-ul *buget defalcat salarii* ) |  |  |  |
|  | Bugetul defalcat pentru verificare rezonabilitate preturi (anexa 9 – sheet-ul *buget defalcat pe cheltuieli*) |  |  |  |
|  | Aviz ADI-ITI, dacă este cazul. |  |  |  |
|  | Sunt atașate toate documentele specificate în Ghidul solicitantului (obs: dacă lipsesc documentele aferente a cel puțin 3 dintre punctele menționate mai sus, proiectul va fi respins automat, fără a mai fi cerute clarificări). |  |  |  |
| **VERIFICAREA ELIGIBILITĂȚII** |
|  | Produsul/serviciul/aplicația are caracter inovativ. | Acest punct are caracter eliminatoriu. Descrierea modului de verificare – conform capitolului 4.1.1. |
|  | Solicitantul (și partenerii dacă este cazul) se încadrează în categoria solicitanților eligibili |  |  |  |
|  | Solicitantul (și partenerii dacă este cazul) este înregistrat la Registrul Comerțului ca societate comercială |  |  | Verificarea se face pe baza Certifica-tului constatator  |
|  | Solicitantul are cod CAEN autorizat conform codurilor CAEN obligatorii, la data depunerii Cererii de finanțare .În cazul parteneriatului – doar liderul de consorțiu trebuie să aibă la data depunerii Cererii de finanțare activități autorizate conform codurilor CAEN obligatorii. |  |  |
|  | Solicitantul trebuie să nu desfășoare (pe perioada implementării și pe perioada de sustenabilitate a proiectului) activități în unul dintre domeniile/sectoarele excluse (conform Listei codurilor CAEN excluse de la finanțare de la finalul ghidului), activități cu produse cu caracter erotic sau obscen, al jocurilor de noroc, precum și cele care contravin bunelor moravuri, ordinii publice și/sau prevederilor legale în vigoare |  |  | Conform declarației de eligibilitate |
|  | Solicitantul (și partenerii dacă este cazul) aparțin unui cluster centrat pe domeniul TIC sau solicitantul este o întreprindere centrată pe domeniul TIC. |  |  |  |
|  | Solicitantul (și partenerii dacă este cazul) respectă toate criteriile de eligibilitate |  |  | Conform declarației de eligibilitate |
|  | Proiectul pentru care se solicită finanțare respectă toate criteriile de eligibilitate. |  |  |
|  | Proiectul conține cheltuielile de informare și publicitate obligatorii, conform ghidului. |  |  |  |
|  | Scopul proiectului corespunde prevederilor ghidului solicitantului. |  |  |  |
|  | Valoarea minimă a finanțării nerambursabile acordate pe proiect (cheltuielile aferente schemei de ajutor de stat) este de 500.000 euro  |  |  |  |
|  | Durata maximă de implementare a proiectului nu depășește termenul prevăzut în ghid. |  |  |  |
|  | Perioada de implementare este de maxim 12 luni.(Pentru proiectele cu valoarea finanțării nerambursabile (cheltuielile aferente schemei de ajutor de stat) mai mică sau egală cu 750.000 euro) – dacă este cazul |  |  |  |
|  | Proiectul respectă reglementările naționale și comunitare privind neutralitatea tehnologică, egalitatea de șanse, dezvoltarea durabilă, regulamentele privind achizițiile publice, informarea și publicitatea. |  |  |  |
|  | Clarificările furnizate de solicitant nu au modificat informațiile din cererea de finanțare. Prin modificarea cererii de finanțare se înțelege modificarea ideii de proiect, a devizului estimativ sau a soluției tehnice. |  |  |  |

*\** *Se vor ataşa, la cererea de finanţare, situaţiile financiare (bilanţul/balanța şi contul de profit şi pierdere) pentru anul fiscal precedent datei la care se depune cererea de finanţare. In cazul in care situațiile nu au fost încă depuse la organul fiscal competent se vor anexa situațiile financiare aprobate de adunarea generală a acţionarilor sau asociaţilor și dovada aprobării respective. În situația în care proiectul ajunge în etapa de contractare, solicitantul va prezenta obligatoriu dovada înregistrării situațiilor financiare la instituția abilitată.*

**Certificatul constatator** va fi descărcat de OIPSI și va fi pus la dispoziția evaluatorilor. Certificatul constatator trebuie să conțină: datele de identificare, codul unic de înregistrare, reprezentanții legali ai societății, domeniul de activitate principal și domeniile de activitate secundare, situația juridică a societății, precum și sediile secundare și punctele de lucru.

|  |  |
| --- | --- |
| **ATENȚIE!** | În cazul în care unul dintre documentele depuse este într-o limbă străină, este necesară depunerea documentului și în limba română, în traducere autorizată. |

* + 1. **Grila de evaluare tehnico-economică**

|  |  |  |
| --- | --- | --- |
| **CRITERII** | Punctaj maxim | Punctaj acordat |
| 1. **RELEVANȚĂ**
 | **30** |  |
| 1. ***Contribuție la dezvoltarea sectorului:***
* *Măsura în care dezvoltarea produsului / serviciului / aplicației va genera know-how transferabil la nivelul altor sectoare – 10 puncte*
* *Măsura în care produsul / serviciul / aplicația aduc îmbunătățiri semnificative la nivelul sectorului de activitate căruia se adresează – 10 puncte*
 | 20 |  |
| 1. ***Contribuția proiectului la obiectivele programului:***
* *Măsura in care produsul / serviciul / aplicația este/va fi rezultatul unei cooperări cu o întreprindere sau cu membrii clusterului centrat pe domeniul TIC – 5 puncte*
* *Măsura în care, după implementarea proiectului, pentru integrarea produsului / serviciului / aplicația către piață, vor fi implicate și alte întreprinderi sau alți membri ai clusterului – 5 puncte*
 | 10 |  |
| 1. **IMPACTUL SOCIO - ECONOMIC**
 | **30** |  |
| ***Impactul proiectului asupra dezvoltării clusterului sau a creșterii competitivității întreprinderii:*** * *Măsura în care proiectul va contribui la intensificarea activităților de inovare in cadrul întreprinderii sau in cadrul clusterului – 15 puncte*
* *Măsura în care proiectul va genera noi activități / colaborări / proiecte și va contribui la competitivitatea întreprinderii – 15 puncte*
 | 30 |  |
| 1. **SUSTENABILITATE**
 | **20** |  |
| 1. ***Validarea produsului / serviciului / aplicației de către piață:***
* *Măsura în care cercetarea de piață poate fi documentată prin studii de piață, testări, precomenzi, contracte, etc. - 5 puncte*
* *Existența unor canale de comercializare și distribuție a produsului/ serviciului/ aplicației realizate prin proiect, clar identificate, proprii sau disponibile prin terți – 5 puncte*
 | 10 |  |
| 1. ***Sustenabilitate financiară:***
* *Rentabilitatea financiară a investiției (RI) – 5 puncte*
* *Capacitatea solicitantului de a asigura și atrage finanțări pentru menținerea și dezvoltarea produsului/ serviciului/ aplicației după finalizarea proiectului – 5 puncte*

Rentabilitatea financiară a investiției se va calcula astfel:$RI=\frac{PEI}{Ci}x 100$ *Unde:**RI = Rentabilitatea investiției, PEI = Profitul din exploatare incremental mediu pe 3 ani după finalizarea proiectului, Ci = valoarea totală a proiectului fără TVA**Profit din exploatare incremental = Profitul din exploatare obținut cu proiect minus profitul din exploatare obținut fără proiect.* *Ci se preia din formularul de buget al proiectului.**Punctaj RI: 0,5%≤RI ≤ 1% – 1 punct, 1%<RI ≤ 2% – 3 puncte, RI> 2% – 5 puncte* | 10 |  |
| 1. **EFICIENȚA**
 | **20** |  |
| 1. ***Capacitatea de implementare a proiectului***: *Existența unei echipe de proiect experimentate (management și tehnic), coerent structurată în acord cu activitățile proiectului*
 | 10 |  |
| 1. ***Calitatea proiectului propus:*** *Gradul de pregătire/maturitate al proiectului și existența unei metodologii de implementare a proiectului adecvată*
 | 10 |  |
| **TOTAL PUNCTE** | **100** |  |

|  |  |
| --- | --- |
| **ATENȚIE!** | **VERIFICARE OBLIGATORIE ÎN ETAPA DE VERIFICARE TEHNICO-ECONOMICĂ** În bugetul proiectului se vor verifica:1. rezonabilitatea prețurilor pentru fiecare achiziție de bunuri / servicii / lucrări pe baza ofertelor (justificărilor) de preț atașate cererii de finanțare;
2. se justifică atât achiziția clădirii/spațiului, cât și a terenului - în cazul achiziției de clădiri/spații/terenuri
3. Valoarea maximă a finanțării nerambursabile solicitate se încadrează în limitele specificate în prezentul ghid al solicitantului;
4. Rata de cofinanțare se încadrează în limitele specificate în prezentul ghid al solicitantului;
5. Valoarea maximă nerambursabilă aferentă activității de consultanță (punctul 3 din tabelul cu detalierea cheltuielilor eligibile - *Cheltuieli cu servicii de consultanță, avize, acorduri, autorizații*) se încadrează în limita a 10% din valoarea maximă eligibilă, aferentă proiectului, cu condiția încadrării în suma aferentă de minimis la care are dreptul solicitantul.
6. Valoarea eligibilă aferentă achiziției de clădire/spațiu și teren se încadrează în limita a 20% din totalul cheltuielilor eligibile (mai puțin cheltuielile de minimis);
7. Valoarea totală eligibilă a cheltuielilor de personal (*Cheltuielile cu personalul: cercetători, tehnicieni și alți membri ai personalului auxiliar, în măsura în care aceștia sunt angajați în proiect* **+** *Cheltuielile cu personalul implicat în implementarea proiectului pentru alte activități decât cele susținute prin schema de ajutor de minimis* **+** *Cheltuielile pentru detașarea de personal cu înaltă calificare de la un organism de cercetare și de difuzare a cunoștințelor sau de la o întreprindere mare, care efectuează activități de cercetare, dezvoltare și inovare, într-o funcție nou creată în cadrul întreprinderii beneficiare, fără să se înlocuiască alți membri ai personalului angajat al beneficiarului*) se încadrează în limita a 50% din totalul cheltuielilor eligibile (mai puțin cheltuielile de minimis);
8. Valoarea eligibilă de *cheltuielilor de regie suplimentare și alte costuri de exploatare* se încadrează în limita 15% din cheltuielile eligibile cu personalul aferente, respectiv:
* *ajutoarelor pentru proiecte de cercetare și dezvoltare - Cheltuielile cu personalul: cercetători, tehnicieni și alți membri ai personalului auxiliar, în măsura în care aceștia sunt angajați în proiect*
* *ajutoarelor pentru inovarea de proces și organizațională - Cheltuieli cu personalul implicat în implementarea proiectului pentru alte activități decât cele susținute prin schema de ajutor de minimis*;
1. Valoarea maximă eligibilă a ajutorului de minimis care poate fi acordată respectă simultan următoarele condiții:
* nu depășește 20% din valoarea totală a cheltuielilor eligibile aferente proiectului;
* nu depășește echivalentul în lei a 200.000 de euro per proiect și 200.000 de euro per întreprindere pe ultimii 3 ani fiscali (care se referă la anul în curs și 2 ani anteriori);
 |

Acordarea punctajului se va face la nivelul sub-criteriilor (sub-subcriteriilor) prezentate în grilă și va fi nota acordata de evaluator pentru fiecare subcriteriu (sub-subcriteriu), acordată astfel:

|  |  |  |
| --- | --- | --- |
| Nota subcriteriu | Evaluare | Punctaj maxim subcriteriu (sub-subcriteriu) |
| 5 | 10 | 15 |
| 0 | Propunerea nu îndeplinește criteriul sau nu poate fi evaluată din cauza unor informații lipsă sau incomplete. | 0 | 0 | 0 |
| 1 (Insuficient) | Criteriul este adresat în mod necorespunzător sau prezintă lipsuri intrinseci grave. | 1 | 2 | 3 |
| 2 (Satisfăcător) | Îndeplinește criteriul în linii mari, dar propunerea prezintă lipsuri semnificative. | 2 | 4 | 6 |
| 3 (Bine) | Propunerea îndeplinește bine criteriul, însă sunt identificate o serie de deficiențe. | 3 | 6 | 9 |
| 4 (Foarte bine) | Propunerea îndeplinește criteriul foarte bine, sunt identificate un număr redus de deficiențe. | 4 | 8 | 12 |
| 5 (Excelent) | Propunerea răspunde cu succes tuturor aspectelor relevante ale criteriului respectiv. Eventualele lipsuri sunt minore. | 5 | 10 | 15 |

Punctajul total va fi suma punctajelor individuale obținute prin evaluarea fiecăruia dintre subcriteriile din grilă.

|  |  |
| --- | --- |
| **ATENȚIE!** | Pentru ca un proiect să fie propus spre selectare, trebuie să îndeplinească simultan următoarele condiții la finalul evaluării tehnico-economice:a) punctajul obținut să fie de cel puțin 60 puncteb) să nu obțină punctaj 0 la niciunul dintre sub-criterii  |

**4.3. Selecția proiectelor**

Indiferent de punctajul obținut în etapa de evaluare tehnico-economică, toate proiectele intră în Comitetul de Selecție. Acesta poate lua, pe baza rapoartelor de evaluare primite, una din următoarele decizii:

- să selecteze proiectul fără modificarea conținutului și condițiilor definite în Cererea de finanțare și anexele acesteia;

- să selecteze proiectul cu reducerea costurilor eligibile totale, în baza rapoartelor de evaluare sau în situația epuizării bugetului apelului. În acest caz, solicitantul poate să accepte implementarea proiectului în întregime sau să renunțe la solicitarea finanțării;

- să respingă proiectul dacă proiectul nu îndeplinește punctajul minim necesar în conformitate cu grila de evaluare, din alte motive legate de conținutul proiectului sau dacă pentru respectiva cerere de propuneri de proiecte au fost epuizate fondurile alocate;

- să solicite motivat reevaluarea proiectului.

Comitetul de selecție se va întruni ori de câte ori este necesar și va analiza rapoartele de evaluare și grilele tehnico-economice primite. Nu pot fi selectate decât proiectele ce întrunesc condițiile spre a fi finanțate, până la concurența cu alocările prezentului apel pentru regiuni mai dezvoltate și regiuni mai puțin dezvoltate.

În cadrul fiecărei linii bugetare, beneficiarii vor estima doar în lei valoarea bunurilor și serviciilor care presupun cheltuieli în valută, utilizând cursul valutar BNR, cu menționarea datei cursului valutar folosit.

|  |  |
| --- | --- |
| **ATENȚIE!** | Având în vedere faptul că proiectele depuse în cadrul acestui apel intră în competiție, selectarea unui proiect pentru finanțare este condiționată de îndeplinirea simultană a următoarelor elemente:a) punctajul obținut să fie de cel puțin 60 de puncte (punctaj minim de calitate)b) să nu obțină valoare 0 la nici unul dintre sub-criteriile de evaluare tehnico-economică c) disponibilitatea fondurilor pentru regiuni mai dezvoltate și regiuni mai puțin dezvoltate alocate acestui apel. |

Acordarea finanțării se va realiza astfel:

1. pentru proiectele care obțin la evaluarea tehnico-economică peste 80 de puncte, vor fi finanțate după principiul „first in, first out” până la concurența cu alocările prezentului apel pentru regiuni mai dezvoltate și regiuni mai puțin dezvoltate (dacă este cazul);
2. pentru proiectele care obțin la evaluarea tehnico-economică un punctaj între 60 și 80 puncte se realizează o listă de ierarhizare în ordinea descrescătoare a punctajului și se finanțează până la concurența cu alocările prezentului apel pentru regiuni mai dezvoltate și regiuni mai puțin dezvoltate rămase după finanțarea proiectelor care obțin peste 80 de puncte.

În cazul egalității de puncte între ultimele proiecte de pe listă, se vor aplica succesiv următoarele criterii de departajare:

* punctajul obținut la criteriul de evaluare Relevanța;
* punctajul obținut la criteriul de evaluare Impactul Socio-Economic;
* punctajul obținut la criteriul de evaluare Sustenabilitate.
* punctajul obținut la criteriul de evaluare Eficiență;

|  |  |
| --- | --- |
| **ATENȚIE!** | După finalizarea procesului de evaluare și selecție, dacă bugetul acțiunii nu este acoperit, se va deschide o altă sesiune de proiecte.În cazul în care valoarea proiectelor propuse spre selectare conduce la depășirea bugetului alocat, în temeiul art. 12 din OUG 40/2015 privind gestionarea financiară a fondurilor europene pentru perioada de programare 2014-2020 cu modificările și completările ulterioare, Autoritatea de Management/ OIPSI își rezervă dreptul de a încheia contracte de finanțare a căror valoare poate determina depășirea valorii apelului. |

**4.4. Depunerea și soluționarea contestațiilor**

Solicitantul poate contesta în orice etapă respingerea/rezultatul evaluării cererii de finanțare, o singură dată pentru fiecare etapă, termenul de contestare fiind precizat în scrisoarea transmisă de OIPSI. Contestația va fi strict legată de motivația prezentată. Contestațiile primite după termenul menționat în scrisoarea OIPSI nu se iau în considerare.

Soluționarea contestațiilor se face la nivelul AM, în baza punctului de vedere primit de la OIPSI. Decizia AM prin care se soluționează contestația este definitivă și irevocabilă și poate fi contestată doar în instanță. Aceasta este transmisă solicitantului de către OIPSI, în maxim 2 zile lucrătoare după primirea de la AM a raportului de soluționare a contestației.

Pentru a putea fi luate în considerare, contestațiile trebuie să respecte următoarele cerințe:

• Identificarea contestatarului, prin: denumire solicitant, adresa, numele și funcția reprezentantului legal;

• Identificarea proiectului, prin: numărul unic de înregistrare alocat Cererii de finanțare (codul MySMIS 2014) și titlul proiectului;

• Obiectul contestației - ce se solicită prin formularea contestației. Obiectul contestației va fi strict legat de motivația prezentată în scrisoarea de informare/respingere și în conformitate cu criteriile anunțate în prezentul Ghid.

• Motivele de fapt și de drept (dispozițiile legale naționale și/sau comunitare, principiile încălcate);

• Mijloace de probă (acolo unde există);

• Semnătura reprezentantului legal;

• Data formulării contestației.

Contestațiile sunt analizate și soluționate în termen de 30 zile lucrătoare de la data înregistrării lor la OIPSI. Decizia privind soluționarea contestațiilor poate fi de admitere sau de respingere. Contestatarul este notificat în scris asupra deciziei.

Pe perioada evaluării contestației pot fi solicitate clarificări.

**CAPITOLUL 5. CONTRACTAREA PROIECTELOR**

Solicitantului i se va transmite scrisoarea pentru demararea etapei contractuale, scrisoare în care sunt menționate toate informațiile și condițiile finanțării. În termenul prevăzut în această scrisoare, solicitantul trebuie să transmită acceptul de finanțare.

În cazul în care solicitantul al cărui proiect a fost aprobat nu transmite acceptul de finanțare în termenul prevăzut, termenul poate fi prelungit cu acceptul OIPSI. Cererea unui solicitant de prelungire a termenului de răspuns nu va fi acceptată în mod automat de OIPSI, ci trebuie să existe motive întemeiate pentru această solicitare. OIPSI examinează motivele date și poate respinge cererile care prezintă justificări nefundamentate sau care nu respectă prevederile ghidului și/sau a legislației naționale și comunitare relevante.

În cazul în care Cererea de finanțare este respinsă, solicitantului i se va comunica acest lucru, precum și motivația respingerii.

În cazul în care solicitantul amână nejustificat semnarea contractului sau depunerea documentelor solicitate la contractare, OIPSI poate decide retragerea finanțării, fără a crea nicio obligație din partea OIPSI.

**5.1 Depunerea și soluționarea contestațiilor**

Solicitantul poate depune o contestație și în această etapă, contestația fiind strict legată de motivația prezentată în scrisoarea pentru demararea etapei contractuale. Condițiile de depunere a contestațiilor și modul de soluționare sunt aceleași ca cele prezentate în capitolul 4.4.

**5.2 Contractarea proiectelor**

Contractul va fi generat de către sistemul MySMIS sau de ofițerul OIPSI, iar beneficiarii vor primi o informare referitoare la semnarea contractului.

Contractul de finanțare va fi semnat tripartit (AM POC / OIPSI / beneficiar), iar un exemplar va fi trimis beneficiarului. Contractul de Finanțare produce efecte de la data semnării lui de către ultima parte. Prin data semnării contractului se înțelege data contractului înscrisă pe prima pagină de către ultimul semnatar (AM POC).

|  |  |
| --- | --- |
| ***ATENȚIE!*** | Cererea de finanțare depusă de solicitant, cu eventualele modificări și completări efectuate pe parcursul procedurii de evaluare, selecție, contractare, devine obligatorie pentru beneficiar, fiind anexă la contractul de finanțare, deci parte integrantă a acestuia. |

Lista documentelor necesare la semnarea contractului de finanțare.

|  |  |
| --- | --- |
| **Nr.****crt.** | **Documente verificate** |
|  | Certificatul de atestare fiscală privind debitele restante la bugetul de stat – în termenul de valabilitate – pentru lider și fiecare partener |
|  | Certificatul de atestare fiscală privind debitele restante la bugetul local, în termenul de valabilitate (în cazul în care proiectul se implementează în mai multe locații, trebuie depus Certificatul de atestare fiscală privind debitele restante la bugetul local pentru fiecare locație) – pentru lider și fiecare partener |
|  | Cazierul fiscal al reprezentantului legal. În cazul parteneriatelor – doar pentru lider. |
|  | Cazierul judiciar al reprezentantului legal. În cazul parteneriatelor – doar pentru lider. |
|  | Copia actului de identitate al reprezentantului legal. În cazul parteneriatelor – doar pentru lider. |
|  | Bugetul aprobat al proiectului (pe categorii de cheltuieli) generat automat din MySMIS, inclusiv detalierea cheltuielilor salariale asumată de beneficiar |
|  | Declarație pe proprie răspundere privind eligibilitatea solicitantului (pentru lider și fiecare partener - semnată de reprezentantul legal / împuternicit). |
|  | Declarația de angajament a solicitantului - pentru lider și fiecare partener |
|  | În cazul în care documentele financiare sunt semnate de către altă persoană decât reprezentantul legal/reprezentantul împuternicit care semnează contractul de finanțare, trebuie prezentată împuternicire și specimen de semnătură pentru persoana respectivă. |
|  | Formular de identificare financiară pentru contul în care se va face rambursarea cheltuielilor. |
|  | Raport de expertiză întocmit de către un evaluator independent autorizat prin care se certifică și dacă costul clădirii/spațiului/terenului nu excedă valoarea de piață și că imobilul respectă condițiile tehnice prevăzute în legislația națională (dacă este cazul) |
|  | Antecontract de vânzare/cumpărare pentru clădirea/spațiul și terenul unde se va efectua investiția – dacă este cazul |
|  | Orice alte documente suplimentare solicitate. |

Modelul de contract de finanțare aferent POC este anexat.

|  |  |
| --- | --- |
| ***ATENȚIE!*** | Înainte de semnarea contractului de finanțare se va verifica pentru solicitant (și parteneri dacă este cazul) îndeplinirea următoarelor:1. Încadrarea în tipul de întreprindere din etapa de evaluare (microîntreprindere, întreprindere mică, întreprindere mijlocie)
2. Codul CAEN autorizat în toate locațiile de implementare declarate în proiect - conform codurilor CAEN obligatorii specificate în prezentul ghid. De asemenea, trebuie să nu se regăsească autorizate coduri CAEN excluse de la finanțare, conform anexei la prezentul ghid al solicitantului;
3. Dreptul de folosință asupra locației/locațiilor de implementare declarate în proiect.
4. Dacă întreprinderea beneficiară este sau nu în dificultate, în conformitate cu prevederile art. 2, punctul 18 din Regulamentul (UE) nr. 651/2014.

Contractul de finanțare se va semna numai după ce toate punctele de mai sus sunt îndeplinite. |

|  |  |
| --- | --- |
| ***ATENȚIE!*** | **Pentru achiziția de clădire/spațiu și teren în etapa de contractare:**Dacă în raportul de expertiză/Antecontractul de vânzare/cumpărare, valoarea clădirii/spațiului și terenului este mai mică decât valoarea aprobată, valoarea eligibilă va fi diminuată, prin includerea în categoria cheltuielilor neeligibile a diferenței. Dacă suprafața clădirii/spațiului și terenului diferă față de cea justificată la depunerea proiectului, valoarea eligibilă aferentă clădirii/spațiului și terenului se va modifica doar în sensul scăderii proporționale, dar fără a depăși valoarea aprobată. |

|  |  |
| --- | --- |
| ***ATENȚIE!*** | Pentru proiectele care se derulează în locații de implementare formate din clădire/spațiu și teren achiziționate în cadrul acestora trebuie îndeplinite următoarele condiții:1. la data depunerii proiectului, solicitantul va completa în cererea de finanțare ca și locație de implementare, sediul fiscal al acestuia sau unul dintre punctele de lucru (unde se regăsește codul CAEN autorizat).
2. în termen de maxim 3 luni de la data semnării contractului de finanțare, locația de implementare va fi actualizată cu cea aferentă clădirii/spațiului și terenului achiziționate, iar aceasta trebuie să se regăsească în certificatul constatator.
3. De asemenea, la respectiva locație de implementare va trebui să fie autorizat același cod CAEN declarat la depunerea proiectului, pentru care s-a acordat finanțare
4. În cazul în care noua locație de implementare se va situa într-o regiune de finanțare diferită (less vs. more) față de cea declarată la depunerea proiectului, contractul de finanțare va fi modificat prin act adiționat. Se recomandă păstrarea regiunii de implementare cu cea declarată în cererea de finanțare.
 |

**CAPITOLUL 6. RAMBURSAREA CHELTUIELILOR**

Pentru finanțarea proiectelor se utilizează mecanismele de finanțare (prefinanțare, plată, rambursare) stabilite prin OUG nr.40/2015 privind gestionarea financiara a fondurilor europene pentru perioada de programare 2014-2020, cu modificările și completările ulterioare și Hotărârea Guvernului nr.93/2016 pentru aprobarea Normelor metodologice de aplicare a prevederilor Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare**.**

**6.1 Mecanismul cererilor de plata**

Mecanismul decontării cererilor de plată se aplică beneficiarilor care implementează proiecte în cadrul acestei acțiuni, conform OUG. nr. 40/2015 privind gestionarea financiară a fondurilor europene pentru perioada de programare 2014-2020, cu completările și modificările ulterioare.

Beneficiarii pot depune cereri de plată, astfel încât numărul total cumulat al acestora să nu depășească numărul cererilor de rambursare previzionate în contractul de finanțare.

**6.2 Mecanismul cererilor de prefinanțare**

Mecanismul de prefinanțare este stabilit prin OUG nr.40/2015 privind gestionarea financiara a fondurilor europene pentru perioada de programare 2014-2020, cu modificările și completările ulterioare și Hotărârea Guvernului nr.93/2016 pentru aprobarea Normelor metodologice de aplicare a prevederilor Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 20142020, cu modificările și completările ulterioare.

Beneficiarii pot depune cereri de prefinanțare, astfel încât numărul total cumulat al acestora să nu depășească numărul cererilor de rambursare previzionate în contractul de finanțare.

\* \* \*

În vederea întocmirii cererii de prefinanțare/ plată și a cererilor de rambursare aferente cererilor de prefinanțare/ plată și a rambursării cheltuielilor efectuate, beneficiarul are obligația de a transmite documentele prevăzute în contractul de finanțare, legislația națională și europeană în vigoare, precum și orice alte documente solicitate de AM/OI.

**6.3 Rambursarea cheltuielilor**

Rambursarea cheltuielilor se face în conformitate cu prevederile contractului de finanțare și cu graficul de rambursare a cheltuielilor.

Pentru rambursarea cheltuielilor efectuate de către beneficiar, acesta va transmite cererile de rambursare împreună cu documentele justificative și rapoartele de progres la OIPSI la intervalele de timp stabilite prin Graficul de Depunere a Cererilor de Rambursare.

Numărul total de cereri de rambursare este de maxim 4 în 12 luni.

Acordarea prefinanțării se face în condițiile prevăzute de OUG nr. 40/2015, cu modificările și completările ulterioare, precum și în normele de aplicare ale acesteia (HG 93/2016 cu modificările și completările ulterioare).

OIPSI va verifica dacă cheltuielile efectuate sunt destinate exclusiv realizării obiectivelor proiectului, dacă sunt legale, eligibile, înregistrate în contabilitate și justificate de documente.

|  |  |
| --- | --- |
| ***ATENȚIE!*** | **Pentru a fi eligibile, toate plățile aferente proiectului, solicitate pentru rambursare, trebuie să fie efectuate în perioada de implementare (cu excepția plăților aferente serviciilor de consultanță pentru elaborarea documentațiilor necesare depunerii proiectului care pot fi efectuate anterior începerii perioadei de implementare a proiectului - Beneficiarul va solicita aceste cheltuieli in prima cerere de rambursare in conformitate cu prevederile art.21, alin.1 din O.U.G nr. 40/2015 cu completările și modificările ulterioare)!**  **Cererea finală nu poate fi decât de rambursare! Nu se acceptă cerere de plată/prefinanțare la finalul implementării proiectului!****Plata finală va fi efectuată numai după ce a fost verificată funcționalitatea proiectului (activele achiziționate prin proiect sunt puse în funcțiune și sunt în uz conform scopului proiectului)!** |

|  |  |
| --- | --- |
| ***ATENȚIE!*** | În termen de 3 luni de la semnarea contractului de finanțare, beneficiarul este obligat să solicite la rambursare cheltuielile aferente:* Clădirii/spațiului și terenului
* Serviciilor de consultanță pentru elaborarea documentațiilor necesare depunerii proiectului (cerere de finanțare, plan de afaceri, studiu de fezabilitate, raport de expertiză, etc.)

Beneficiarul trebuie să prezinte la respectiva cerere de rambursare/plată, extrasul de carte funciară în copie conformă cu originalul care să probeze faptul că clădirea/spațiul și terenul unde se va realiza investiția, sunt libere de orice sarcini și servituți și să nu facă obiectul unor litigii în curs de soluționare la instanțele judecătorești și nici al unor revendicări potrivit unor legi speciale în materie sau a dreptului comun.Clădirea/spațiul achiziționat va fi destinat exclusiv activității de cercetare-dezvoltare-inovare și activităților suport derulate de către întreprindere în vederea implementării proiectului.În cazul în care cheltuielile efectuate cu achiziția de clădire/spațiu și teren depășesc valoarea aprobată din buget, se va rambursa doar valoarea aprobată, restul valorii fiind considerată neeligibilă.În cazul în care beneficiarul nu solicită cheltuielile aferente achiziției de clădire/spațiu și teren în termenul menționat, acestea se vor considera neeligibile, prin urmare nu se vor mai putea solicita/rambursare.Nu sunt eligibile cheltuielile notariale aferente achiziționării clădirii/spațiului/terenului. |

***Depunerea cererilor de rambursare*** *-* cerere încărcată în MySMIS

* cerere semnată electronic de persoanele autorizate;
* Documente justificative aferente cheltuielilor cuprinse în cerere încărcate de beneficiar în MySMIS, semnate electronic de persoanele autorizate.

\*Notă: Modalitățile de depunere a cererilor de rambursare sunt orientative, urmând a fi detaliate prin instrucțiuni emise de AM POC/OIPSI.

**Documentele justificative** care trebuie depuse de beneficiar odată cu cererea de rambursare sunt cele prevăzute în contractul de finanțare.

**ATENȚIE!**

 O primă condiție care trebuie îndeplinită de către auditorul extern este ca acesta să fie o persoană distinctă de beneficiar - externă acestuia - și totodată, să nu se afle într-o relație de subordonare/incompatibilitate față de acesta.

 O a doua condiție care trebuie îndeplinită de către auditorul extern este ca acesta, în vederea asigurării independenței opiniei pe care o furnizează, să fie o persoană distinctă de prestatorii/furnizorii serviciilor/produselor/lucrărilor cu privire la care urmează să desfășoare activitatea de audit și totodată, să nu se afle într-o relație de subordonare/incompatibilitate față de aceștia.

 O a treia condiție care trebuie îndeplinită de către auditorul extern este ca acesta să aibă studiile de specialitate necesare și să dețină toate autorizările necesare impuse de legislația în vigoare, inclusiv cele privind protecția informațiilor clasificate - dacă este cazul.

 Înainte de solicitarea rambursării, cheltuielile respective trebuie să fie efectuate și plătite. Data plății se consideră data efectuării transferului bancar din contul Beneficiarului în contul furnizorului sau data înregistrată pe chitanța fiscală.

**6.4 Verificarea achizițiilor publice**

Beneficiarul are obligația de a transmite documentele aferente achizițiilor, conform dispozițiilor din contractul de finanțare.

Dosarul achiziției trebuie să cuprindă documentele întocmite/primite de beneficiar, potrivit legislației în vigoare în baza căreia a fost derulată procedura de achiziție, respectiv conform prevederilor Ordinului ministrului fondurilor europene nr. 1284 /08.08.2016 privind aprobarea Procedurii competitive aplicabile solicitanților/beneficiarilor privați pentru atribuirea contractelor de furnizare, servicii sau lucrări finanțate din fonduri europene, cu modificările și completările ulterioare, după caz. Pentru actele adiționale încheiate la contractele de achiziție, indiferent dacă acestea au sau nu impact financiar, se vor urma aceleași etape de întocmire și depunere a documentelor ca și pentru contractul inițial. Dosarul de achiziție va cuprinde documentele justificative în baza cărora a fost încheiat actul adițional. Pe parcursul derulării procedurilor de achiziții, beneficiarii au obligația de a lua toate măsurile necesare pentru a preveni, identifica și remedia situațiile de conflict de interese.

|  |  |
| --- | --- |
| ***ATENȚIE!*** | Nerespectarea de către beneficiari a prevederilor legislației naționale / comunitare aplicabile în domeniul achizițiilor conduce la neeligibilitatea cheltuielilor astfel efectuate sau aplicarea de corecții financiare / reduceri procentuale conform legislației în vigoare. |

**CAPITOLUL 7. MONITORIZAREA SI CONTROLUL**

Beneficiarul monitorizează permanent implementarea proiectului și a rezultatelor acestuia și furnizează periodic către OIPSI informații și date necesare analizării progresului proiectului și monitorizării programului operațional;

OIPSI analizează progresul implementării proiectului, obținerea rezultatelor, atingerea obiectivelor, iar în cazul proiectelor de infrastructură și al celor de investiții productive, durabilitatea acestora, prin:

* Verificare documentară: Rapoarte de progres și de sustenabilitate transmise de beneficiar;
* Verificarea datelor introduse în MySMIS/SMIS;
* Vizite de monitorizare: vizite pe teren la beneficiarii proiectelor, atât în perioada de implementare a proiectului, cât și post-implementare, pe perioada de durabilitate a proiectului.

Beneficiarul va transmite Rapoarte de Progres, la cel mult 3 luni calendaristice, precum și alte informații și date ori de câte ori se vor solicita în scris de OIPSI. Aceste Rapoarte de progres au scopul de a prezenta în mod regulat informații tehnice și financiare referitoare la stadiul derulării proiectului și probleme întâmpinate pe parcursul derulării.

Transmiterea rapoartelor de progres ale Beneficiarului se va face către OIPSI, în 10 zile lucrătoare de la încheierea fiecărui trimestru/perioade decise de OIPSI pe parcursul perioadei de implementare a proiectului.

Rapoartele de progres pot conține cel puțin următoarele tipuri de date și informații:

* modificări ale statutului și datelor de identificare a beneficiarului;
* date privind stadiul achizițiilor;
* date privind stadiul activităților;
* date privind nivelul atins al indicatorilor incluși în cererea de finanțare, cu defalcare pe gen și categorii de regiuni, acolo unde este potrivit;
* date privind atingerea rezultatelor și obiectivului/obiectivelor proiectului;
* date privind nivelul atins al indicatorilor suplimentari, considerați de AMPOC relevanți pentru monitorizarea și evaluarea programului operațional;
* date privind participanții FSE/YEI la intrarea și ieșirea din operațiune;
* date privind cheltuielile efectuate de beneficiari, inclusiv previziuni ale cheltuielilor;
* informații privind problemele întâmpinate în implementarea proiectului și acțiunile de remediere întreprinse sau necesare.

Beneficiarul va transmite anual Rapoarte de Durabilitate, după depunerea situațiilor financiare, pe întreaga perioada de durabilitate a proiectului, începând cu primul an calendaristic ce urmează anului în care a fost finalizată implementarea.

Rapoartele de durabilitate vor conține cel puțin următoarele tipuri date și informații privind:

* modificări ale statutului și datelor de identificare a beneficiarului;
* modul și locul de utilizare a infrastructurilor, echipamentelor și bunurilor realizate sau achiziționate în cadrul proiectului;
* modul în care investiția în infrastructură sau investiția productivă continuă să genereze rezultate.

Analizarea implementării proiectului

OIPSI verifică și avizează Raportul de Progres transmis de către Beneficiar, în vederea:

* colectării, revizuirii și verificării informațiilor furnizate de Beneficiar;
* analizării gradului de realizare a indicatorilor;
* analizării evoluției implementării proiectului, raportat la graficul de activități stabilit prin contract, bugetul proiectului și calendarul estimativ al achizițiilor;
* identificării problemelor care apar pe parcursul implementării proiectului, precum și a cazurilor de succes și bunelor practici.

Vizita OIPSI de monitorizare pe parcursul implementării proiectului

* are în vedere verificarea existenței fizice și funcționalitatea a unui proiect sau a unui sistem de management performant al proiectului și permite verificarea corectitudinii, completitudinii și acurateței informației furnizate de beneficiar în Rapoartele de Progres și a gradului de realizare a indicatorilor stabiliți prin Contractul de Finanțare;
* facilitează contactul dintre reprezentanții OIPSI și beneficiari în scopul comunicării problemelor care pot împiedica implementarea corespunzătoare a proiectului;
* urmărește:
	+ să se asigure de faptul că proiectul se derulează conform Contractului de Finanțare;
	+ să identifice, în timp util, posibilele probleme și să propună măsuri de rezolvare a acestora, precum și îmbunătățirea activității de implementare;
	+ să identifice elementele de succes ale proiectului și bune practici;

 Analizarea durabilității proiectului se realizează de OIPSI pe baza Rapoartelor de Durabilitate întocmite de beneficiar și a vizitelor de monitorizare, pentru a se asigura de sustenabilitatea proiectelor, precum și de faptul că toate contribuțiile din fonduri se atribuie numai proiectelor care în termen de 3 ani de la efectuarea plății finale către beneficiar, nu au fost afectate de nicio modificare, respectiv:

* schimbare substanțială care să le afecteze natura, obiectivele sau condițiile de realizare și care ar determina subminarea obiectivelor inițiale ale acestora;
* schimbare asupra proprietății unui element de infrastructură care conferă un avantaj nejustificat unei întreprinderi sau unui organism public;
* încetarea sau delocalizarea unei activități productive în afara zonei eligibile.

Vizita de monitorizare a durabilității proiectului

* se realizează la locul de implementare a proiectului/sediul beneficiarului și la entitățile care utilizează echipamentele;
* are ca scop verificarea la fața locului a faptului ca beneficiarul a asigurat durabilitatea proiectului.

Beneficiarul are obligația de a participa la vizitele de monitorizare, de a furniza echipei de monitorizare a OIPSI toate informațiile solicitate și de a permite accesul neîngrădit al acesteia la documentele aferente proiectului și rezultatele declarate ca obținute pe parcursul implementării acestuia.

**Control și audit**

Autoritatea de Management a POC, OIPSI și alte structuri cu atribuții de control/verificare/audit a finanțărilor nerambursabile din fondurile structurale pot efectua misiuni de control pe perioada de implementare a proiectului, pe durata contractului de finanțare, cât și până la expirarea termenului de 3 ani de la data plății finale către beneficiar pentru menținerea investiției și 10 ani de la data plății finale către beneficiari pentru verificarea condiției ca investiția să nu fi fost delocalizată în afara Uniunii Europene (art.71/ Regulament UE 1303/2013).

Beneficiarul trebuie să țină o evidență contabilă distinctă a proiectului și să asigure înregistrări contabile separate și transparente ale implementării proiectului. Beneficiarul trebuie să păstreze toate înregistrările/registrele timp de 10 ani de la data plății finale către beneficiari.

Beneficiarul are obligația de a păstra și de a pune la dispoziția organismelor abilitate, după finalizarea perioadei de implementare a proiectului, inventarul asupra activelor dobândite prin Instrumentele Structurale, pe o perioadă de 10 ani de la data plății finale către beneficiari.

Beneficiarul are obligația să furnizeze orice informații de natură tehnică sau financiară legate de proiect solicitate de către Autoritatea de Management, Organismul Intermediar, Autoritatea de Plată/Certificare, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor cofinanțate din instrumente structurale. Beneficiarul are obligația de a asigura disponibilitatea și prezența personalului implicat în implementarea proiectului pe întreaga durată a verificărilor.

Beneficiarul are obligația să acorde dreptul de acces la locurile și spațiile unde se implementează sau a fost implementat proiectul, inclusiv acces la sistemele informatice, precum și la toate documentele și fișierele informatice privind gestiunea tehnică și financiară a proiectului. Documentele trebuie să fie ușor accesibile și arhivate, astfel încât să permită verificarea lor.

În cazul neregulilor constatate, recuperarea debitului se realizează conform prevederilor legale în domeniu.

|  |  |
| --- | --- |
| ***ATENȚIE!*** | **Beneficiarul trebuie să păstreze timp de minim 10 ani de la data plății finale toate documentele referitoare la finanțarea primită.****Această evidență trebuie să conțină informațiile necesare pentru a demonstra respectarea tuturor condițiilor impuse prin actul de acordare, cum sunt: datele de identificare a beneficiarului, durata, cheltuielile eligibile, valoarea, momentul și modalitatea acordării ajutorului, originea acestuia, durata, metoda de calcul a ajutoarelor acordate.** |

**CAPITOLUL 8. INFORMARE ȘI PUBLICITATE**

Măsurile de informare și comunicare privind operațiunile finanțate din instrumente structurale sunt definite în conformitate cu prevederile Regulamentului Comisiei Europene (CE) Nr. 1303/2013 și Regulamentului CE Nr. 821/2014 (art.3, art.4 și Anexa II) privind stabilirea normelor de aplicare a Regulamentului (UE) nr. 1303/2013, cu modificările și completările ulterioare. Astfel, este important ca rezultatele obținute cu sprijinul fondurilor Uniunii să fie aduse în atenția publicului larg și cetățenii să cunoască modul în care sunt investite resursele financiare ale Uniunii.

Acceptarea finanțării conduce la acceptarea de către Beneficiar a introducerii pe lista Operațiunilor în conformitate cu prevederile art. 115 alin.(2) din Regulamentul CE Nr. 1303/2013 cu modificările și completările ulterioare.

Beneficiarii sunt responsabili pentru implementarea măsurilor de informare și comunicare în legătură cu asistența financiară nerambursabilă obținută prin POC, în acord cu prevederile Regulamentelor menționate și în conformitate cu cele declarate în Cererea de finanțare și cu cele specificate în MANUALUL DE IDENTITATE VIZUALĂ, publicat pe site-ul (<http://www.fonduri-ue.ro/transparenta/comunicare> ). Neîndeplinirea acestor obligații are drept consecință efectuarea unor corecții financiare.

Informații suplimentare privind activitatea de informare și publicitate care intră în obligațiile asumate de beneficiar sunt prezentate în anexa aferentă din contractul de finanțare.

Eventualele întrebări pot fi trimise la:

**email:** fonduri.oipsi@comunicatii.gov.ro

**fax: 021 311 39 19**

**prin poștă la adresa: B-dul Libertății nr. 14, sector 5, București**

**CAPITOLUL 9. GLOSAR DE TERMENI**

|  |  |  |
| --- | --- | --- |
| **Broadband** | Comunicații de bandă largă | În sistemele de transmisie broadband, semnalele multiple (voce, date, semnal video) sunt transmise simultan pe același suport fizic folosindu-se tehnica de multiplexare în frecvență. O conexiune broadband este un tip de acces la Internet de viteză mare (minim 128kb/sec). |
| **Indicator de rezultat** |  | Se monitorizează /raportează la sfârșitul perioadei de menținere obligatorie a investiției |
| **Indicator de realizare** |  | Se monitorizează /raportează la sfârșitul perioadei de implementare |
| **Fonduri publice**  |  | Sumele provenite din bugetul general consolidat, utilizate pentru: asigurarea cofinanțării, plata prefinanțării, înlocuirea fondurilor europene în situația indisponibilității/sistării temporare a plății acestor fonduri, completarea fondurilor europene în vederea finalizării proiectelor, precum și alte categorii de cheltuieli legal reglementate în acest scop; |
| **MCSI** | Ministerul Comunicațiilor si Societății Informaționale |  |
| **MFE** | Ministerul Fondurilor Europene |  |
| **O.U.G. nr. 26/2012** | Ordonanța de Urgență a Guvernului nr. 26/2012 | Stabilește unele masuri de reducere a cheltuielilor publice și întărirea disciplinei financiare si de modificare si completare a unor acte normative. |
| **POC** | Programul Operațional Competitivitate |  |
| **SNADR** | Strategia Națională privind Agenda Digitala pentru Romania 2020 | Aprobata prin Hotărârea Guvernului nr. 245/2015 |
| **TIC** | Tehnologia Informației și a Comunicațiilor |  |
| **UE** | Uniunea Europeană |  |

**Lista codurilor CAEN excluse de la finanțare**

011 Cultivarea plantelor nepermanente

012 Cultivarea plantelor din culturi permanente

013 Cultivarea plantelor pentru înmulțire

014 Creșterea animalelor

015 Activități în ferme mixte (cultura vegetală combinată cu creșterea animalelor)

016 Activități auxiliare agriculturii și activități după recoltare

017 Vânătoare, capturarea cu capcane a vânatului și activități de servicii anexe vânătorii

031 Pescuitul

032 Acvacultura

051 Extracția cărbunelui superior

052 Extracția cărbunelui inferior

101 Producția, prelucrarea și conservarea cărnii și a produselor din carne

102 Prelucrarea și conservarea peștelui, crustaceelor și moluștelor

103 Prelucrarea și conservarea fructelor și legumelor

104 Fabricarea uleiurilor și a grăsimilor vegetale și animale

105 Fabricarea produselor lactate

106 Fabricarea produselor de morărit, a amidonului și produselor din amidon

1081 Fabricarea zahărului

1082 Fabricarea produselor din cacao, a ciocolatei și a produselor zaharoase

1083 Prelucrarea ceaiului și cafelei

1084 Fabricarea condimentelor și ingredientelor

1091 Fabricarea preparatelor pentru hrana animalelor de fermă

110 Fabricarea băuturilor

120 Fabricarea produselor din tutun

131 Pregătirea fibrelor și filarea fibrelor textile

1629 Fabricarea altor produse din lemn; fabricarea articolelor din plută, paie și din alte materiale vegetale împletite

191 Fabricarea produselor de cocserie

192 Fabricarea produselor obținute din prelucrarea țițeiului

2014 Fabricarea altor produse chimice organice, de bază

2051 Fabricarea explozivilor

206 Fabricarea fibrelor sintetice și artificiale

241 Producția de metale feroase sub forme primare și de feroaliaje

242 Producția de tuburi, țevi, profile tubulare și accesorii pentru acestea, din oțel

243 Fabricarea altor produse prin prelucrarea primară a oțelului

2451 Turnarea fontei

2452 Turnarea oțelului

2591 Fabricarea de recipiente, containere și alte produse similare din oțel

254 Fabricarea armamentului și muniției

301 Construcția de nave și bărci

3315 Repararea și întreținerea navelor și bărcilor

4633 Comerț cu ridicata al produselor lactate, ouălor, uleiurilor și grăsimilor comestibile

641 Intermediere monetară

642 Activități ale holdingurilor

643 Fonduri mutuale și alte entități financiare similare

649 Alte activități de intermedieri financiare, exclusiv activități de asigurări și fonduri de pensii

651 Activități de asigurări

652 Activități de reasigurare

653 Activități ale fondurilor de pensii (cu excepția celor din sistemul public de asigurări sociale)

920 Activități de jocuri de noroc și pariuri

981 Activități ale gospodăriilor private de producere de bunuri destinate consumului propriu

1. Regiunile mai puţin dezvoltate(less) sunt: Regiunea de Dezvoltare Nord-Vest, Centru, Nord-Est, Sud-Est, Sud-Muntenia, Sud-Vest Oltenia, Vest). [↑](#footnote-ref-2)
2. Regiunile mai dezvoltate(more) sunt: București-Ilfov [↑](#footnote-ref-3)
3. În cazul în care se dorește achizția de clădire/spațiu și teren, locatia/locatiile respective de implementare ale proiectului trebuie să se regăsească în certificatul constatator în termen de 3 luni de la data semnării contractului de finanțare. [↑](#footnote-ref-4)
4. Încadrarea cheltuielilor conform Hotărârii Guvernului nr. 399/2015 [↑](#footnote-ref-5)
5. Dacă lipseşte întreaga anexă, răspunsul pentru acest criteriu este negativ („Nu”), iar proiectul este respins fără a solicita documente şi informaţii suplimentare [↑](#footnote-ref-6)
6. Dacă lipseşte întreaga anexă, răspunsul pentru acest criteriu este negativ („Nu”), iar proiectul este respins fără a solicita documente şi informaţii suplimentare [↑](#footnote-ref-7)
7. Dacă lipseşte întreaga anexă, răspunsul pentru acest criteriu este negativ („Nu”), iar proiectul este respins fără a solicita documente şi informaţii suplimentare [↑](#footnote-ref-8)